title: Anneli Pasanen

text: Pasanen jätti iskelmämaailman 1980-luvun puolivälin jälkeen ja työskenteli opetusalalla Kuopiossa. Hän on ollut mukana Pyhän Nikolaoksen katedraalin kuorossa ja teki vuonna 2013 yhdessä Mari Sihvon ja pianisti Bartek Rogowskin kanssa ravintolashown nimeltä "Kymmenen miestä".


title: Romuttaminen

text: Romuttaminen tarkoittaa elinkaarensa päähän tulleiden rakennelmien, koneiden ja laitteiden, kuten laivojen, autojen tai kylmäkoneiden tarkoituksellista hajottamista tai purkamista. Suomen sanaa "romuttaminen" ei yleensä käytetä rakennuksista, vaan niiden kohdalla puhutaan purkamisesta.


title: Romuttaminen

text: Romuttamisella pyritään ottamaan talteen romutettavassa kohteessa olevat materiaalit ja osat sellaisenaan uudelleen käytettäviksi tai kierrätettäviksi. Romuttaminen on pääosin ammattimaista, osin kansainvälistä liiketoimintaa.


title: Romuttaminen

text: Romuttamiseen voi liittyä ympäristöriskejä, jos romuttamisessa vapautuvista haitallisista aineista ei huolehdita asianmukaisesti. Eettisiä ongelmia romuttamiseen liittyy esimerkiksi silloin, jos romuttajat käyttävät halpa- tai orjatyövoimaa eivätkä huolehdi työsuojelusta.


title: Marble Blast Gold

text: Marble Blast Gold on GarageGamesin julkaisema 3D-seikkailupeli. Se julkaistiin 9. toukokuuta 2003. Peli on valmiiksi asennettuina joissakin Applen iMac- ja iBook-laitteissa. Siitä on myös Windows- ja Linux-versiot. Vuonna 2010 Marble Blast -pelisarjan kehittäjä Instant Action lopetti toimintansa. Samalla Marble Blast Online (selainversio Marble Blast Ultra -pelistä) lopetettiin. Samoihin aikoihin myös Marble Blast Goldin kehittänyt Garage Games lopetti pelin myymisen.


title: Marble Blast Gold

text: Pelissä on tarkoituksena liikuttaa pallo tasojen läpi maaliin tietyn ajan sisällä. Pelissä voi myös yrittää tehdä nopeimman ajan tai kulta-ajan (Gold Time). Joissakin tasoissa täytyy kerätä timantteja, jotta tason pääsee läpi.


title: Marble Blast Gold

text:
Pelissä on esineitä, jotka helpottavat tason läpipääsemistä ja kulta-ajan tekemistä.
Pelissä on muitakin esineitä kuten tuuletin, joka puhaltaa pallon kauas tuulettimen suunnasta, ja yleensä tuulen suunnalla on pudotus.


title: Marble Blast Gold

text: Gold time eli kulta-aika, jonka saamiseksi täytyy päästä tasot erittäin nopeasti läpi. Kaikissa tasoissa on mahdollista rikkoa kulta-aika. Joissakin tasoissa kulta-ajan tehdäkseen täytyy löytää salareitti tai oikotie.


title: Marble Blast Gold

text: Marble Blast Platinumissa Gold Time termi on muutettu muotoon Platinum Time. Marble Blast Platinumissa on myös Ultimate Time, joka vaatii tason läpäisemistä ilman yhtäkään virhettä, käyttäen kaikkia oikoreittejä ja keräten kaikki mahdolliset aikabonukset. Pitkissä ja vaikeissa tasoissa Ultimate-ajan saaminen on todella vaikeaa.


title: Marble Blast Gold

text: Customtasot ovat toisten pelaajien itsetekemiä tasoja, joita voi ladata internetistä. Marble Blastin foorumilla palkitaan joka kolmas kuukausi paras taso ja tasoista kolme parasta (joka kuukausi) pääsee kilpailemaan "vuoden taso" -kilpailuun.


title: Marble Blast Gold

text: Marble Blast Gold sai jatkoa pelistä Marble Blast Platinum (MBP), joka vaatii alleen täysversion Marble Blast Goldista (OEM-versio ei riitä). Marble Blast Platinum on tarkoitettu kokeneimmille pelaajille. Se sisältää paljon uudistusta aikaisempaan versioon verrattuna, kuten lisää tasoja, MBP online, päivitetty grafiikka ja paljon muuta. Marble Blast Platinumia pidetään pelisarjan pääpelinä virallisesti.


title: Marble Blast Gold

text: Marble Blast Platinum on täysin ilmainen, mutta vaatii Marble Blast Goldin alleen.


title: Marble Blast Gold

text: Vuonna 2011 julkaistaan Marble Blast Platinumin jatko-osa: PlatinumQuest (virallisesti "MarbleBlast: PlatinumQuest").


title: Marble Blast Gold

text: Marble Blast Platinumista julkaistiin versio 1.20 Mac-koneille 23. joulukuuta 2010. Windows versio julkaistaan 2011.


title: Marble Blast Gold

text: Marble Blast Advanced (MBA) on toinen fanien tekemä Marble Blast Goldin jatko-osa, joka on tarkoitettu hieman kokeneemmille pelaajille. Marble Blast Advanced julkaistiin 17. syyskuuta 2010.


title: Need for Speed: Underground

text: Need for Speed: Underground on vuonna 2003 Microsoft Windowsille, PlayStation 2:lle, Nintendo GameCubelle, Xboxille ja Game Boy Advancelle julkaistu ajopeli. Pelin kehittäjänä ja julkaisijana toimi Electronic Arts. Se on ensimmäinen Need for Speed -sarjan peli, jossa tuunataan autoja, eli muokataan auton tehoa ja ulkonäköä. NFS: Underground on saanut vaikutteita Hurjapäät -elokuvasta, ja peli aiottiin nimetä sen mukaan. Need for Speed: Underground on puhdas arcadekaahailu; autot eivät hajoa, vaikka ajaisi suurella nopeudella seinään (paitsi Drag-pelimuodossa). Jälkimmäisistä Need for Speedeissä poiketen, Undergroundissa ei voi ajella vapaasti ympäri kaupunkia.


title: Need for Speed: Underground

text: "Need for Speed: Underground" sai hyvän vastaanoton. GameRankings ja Metacritic antoivat PlayStation 2 -versiolle pisteet 84.29% ja 85/100, Nintendo GameCube -versiolle 83.73% ja 83/100 PC -versiolle 82.29% ja 82/100, Xbox -versiolle 81.76% ja 83/100 ja Game Boy Advance -versiolle 77.33% ja 77/100. Kriitikot tykkäsivät pelin rohkeasta uudistumisesta verrattuna edellisiin peleihin. Kritiikkiä se sai toistuvista radoista pelin edetessä, kuminauhatekoälystä, epäaidosta tuunaamisesta, satunnaisen liikenteen tiheästä määrästä, vapaa-ajo -tilan poisjättämisestä sekä Nintendo GameCuben ja Xboxin nettipelien puuttumisesta. Peli myi noin neljä miljoonaa kappaletta maailmanlaajuisesti.


title: Satu Pentikäinen

text: Satu Pentikäinen (s. 3. joulukuuta 1962 Viiala) on suomalainen iskelmälaulaja. Viialalainen Satu Pentikäinen esiintyi jo 14-vuotiaana Tapani Kansan "Rock Dreams" -nimisessä kesäshow'ssa (1977). Pentikäisen tunnetuin kappale on "Menolippu", jonka hän levytti ollessaan 16-vuotias. Esiinnyttyään myös kolmessa muussa Tapani Kansan kesäshow'ssa Pentikäinen aloitti sooloesiintymiset ja levytti diskoiskelmä-albumeja. "Menolipun" ohella Pentikäisen muita menestyskappaleita olivat "Pienen tytön täytyy", "Matka tuntemattomaan", "Jos se voisi olla totta", "Ota tai jätä" sekä "Haluun vapauteen". Viimeisen esiintymisensä Pentikäinen teki vuonna 1991, jonka jälkeen vetäytyi perhe-elämään ja aloitti musiikkikasvatuksen opinnot Sibelius-Akatemiassa. Pentikäinen on sittemmin työskennellyt musiikinopettajana ja asunut perheineen Miehikkälässä.


title: Ángel Dennis

text: Ángel Dennis (13. kesäkuuta 1977) on italialainen huippulentopalloilija, joka pelaa Trenkwalder Modena joukkueessa, Italian A1-liigassa. Italian A1-liiga on maailman arvostetuin lentopalloliiga, ja sitä pidetään myös maailman kovimpana lentopalloliigana.


title: Ángel Dennis

text: Dennis on syntyjään kuubalainen, mutta sai Italian kansalaisuuden 2005 vuonna eikä näin saa edustaa enää synnyinmaansa A-maajoukkuetta. Dennis on pelannut Kuuban maajoukkueessa peräti 212 A-maaottelua. Joukkueen kanssa hän on voittanut muun muassa maailmanliigan vuonna 1998. Ángel Dennis on yksi maailman ulottuvimmista ja kovimpaa ponnistavista pelaajista.


title: Ángel Dennis

text: Dennis on siitä merkillinen pelaaja Italian A1-liigassa, että hän on pelannut yhden kauden urallaan eksoottisessa Qatarissa (2004–2005). Qatarissa pelaamista lukuun ottamatta Dennis on pelannut koko uransa Italiassa A1-liigassa. Hän voitti Italian mestaruuden Lube Maceratan joukkueessa kaudella 2005-2006 kaatamalla Sisley Volleyn finaalisarjassa. CEV Cupin Dennis on voittanut kahdesti kausina 2005 ja 2006.


title: Ángel Dennis

text: Vuoden 2001 joulukuussa Dennis ja hänen viisi muuta Kuuban maajoukkueen pelikaveria pakenivat Kuuban A-maajoukkueesta, koska he eivät enää halunneet edustaa maataan sillä maajoukkue ei olisi sallinut heidän edustaa ulkomaisia seuroja.


title: Asa

text: Asa tarkoittaa seuraavia:


title: Murilo

text: Murilo Endres (s. 3. toukokuuta 1981) on brasilialainen lentopalloilija. Hän on voittanut urallaan muun muassa maailmanmestaruuden, maailmanliigan, maailmancupin sekä Pan-Amerikan mestaruuden. Urheilulehti tituuleerasi Murilloa maailman parhaimpana lentopalloilijana kesällä 2011.


title: Murilo

text: Murilo aloitti lentopallouransa jo nuorena vanhemman veljensä innostamana. Hänen isoveljensä Gustavo Endres on myös lentopalloilija.


title: Murilo

text: Murilo pelasi ensimmäisen kautensa Brasilian Superliigassa jo kaudella 1998-1999. Tuolloin hän oli vasta 17-vuotias. Joukkueena hänellä oli Banespa, jossa hän pelasi aina kauden 2003 loppuun saakka. Vuonna 2001 Murillo voitti yhdessä Brasilian nuorten maajoukkueen kanssa maailmanmestaruuden. Kausilla 2003-2005 Murilo pelasi Superliigaa Suzanon joukkueen riveissä. Tämän kauden jälkeen hän oli 23-vuotias ja sai lähteä pelaamaan ulkomaille.


title: Murilo

text: Murilo siirtyi odotetusti Italian A1-liigaan, jossa hänen uusi seuransa oli Vibo Valentia. Hän pelasi kauden verran Vibo Valentiassa, kunnes teki sopimuksen liigan menestyksekkäimmän joukkueen Pallavolo Modenan kanssa. Pallavolo Modenassa hän voitti ensimmäisen kautensa aikana CEV-Cupin hopeaa, sekä toisella kaudellaan Challenge Cupin mestaruuden. Hän teki jatkosopimuksen seuran kanssa myös kaudeksi 2008-2009.


title: Murilo

text: Kauden 2009 jälkeen Murilo teki paluun kotimaansa pääsarjaan, kun hän allekirjoitti sopimuksen Fiesp SESIn kanssa.


title: Murilo

text: Brasilian miesten lentopallomaajoukkueessa Murilo teki ensiesiintymisensä vuonna 2005, jolloin hän voitti heti joukkueen mukana Lentopallon maailmanliigan. Nykyisin hän on noussut A-maajoukkueen runkopelaajaksi ja on voittanut kolmesti maailmanliigaan, maailmancupin sekä Etelä-Amerikan sekä Pan-Amerikan mestaruuden.


title: Murilo

text: Vuonna 2010 Murilo voitti maailmanliigan ja maailmanmestaruuden, ja hänet valittiin MM-kisojen parhaaksi pelaajaksi.


title: Murilo

text: Murilon veli Gustavo Endres on myös lentopalloilija. Gustavo on pelannut muun muassa Italiassa Sisley Volleyn joukkueessa.


title: Murillo

text: Murillo on muun muassa seuraavien henkilöiden sukunimi:


title: Dagen

text: Dagen (vuosina 1999–2004 "Nya Dagen") on ruotsalainen kristillinen sanomalehti. Lehden ensimmäinen numero julkaistiin 1. marraskuuta vuonna 1945. Lehden perusti Lewi Pethrus, joka myös toimi sen päätoimittajana aina kuolemaansa vuonna 1974 saakka. Lehden toimitus sijaitsee Tukholman Telefonplanilla. Vuonna 2006 Dagenin levikki oli noin 18 400 kappaletta.


title: Minna Nikkanen

text: Minna Marianne Nikkanen (s. 9. huhtikuuta 1988 Somero) on suomalainen seiväshyppääjä, joka edustaa Someron Esaa. Häntä valmentaa Jarno Koivunen.


title: Minna Nikkanen

text: Nikkasella on nimissään seiväshypyn Suomen ennätys ulkoradoilla (460 cm). Hänellä on nimissään myös Suomen ikäkausiennätys ulkoradoilla 13-vuotiaiden sarjassa (361).


title: Minna Nikkanen

text: Nikkanen voitti 19-vuotiaiden Euroopan mestaruuden vuonna 2007. Hänen tuloksensa, 435 cm, paransi hänen nimissään ollutta seiväshypyn Suomen ennätystä 14 sentillä. Aiemmin samalla kaudella hän oli parantanut niin ikään omissa nimissään ollutta ennätystä 417 ensin 420:een, sitten 421:een. Vuonna 2009 Nikkanen voitti alle 23-vuotiaiden EM-kilpailuissa Kaunasissa hopeaa Suomen ennätystä sivuavalla tuloksella 445 cm.


title: Minna Nikkanen

text: Nikkanen on voittanut seiväshypyn SM-kultaa vuosina 2006, 2007, 2009, 2010, 2011, 2012, 2013, 2014, 2015, 2016 ja 2017. Vuoden 2008 Kalevan kisoissa hän jäi hopealle, mikä tiesi olympiaedustuspaikan menemistä mestaruuden voittaneelle Vanessa Vandylle. Nikkanen sai hopeaa myös vuonna 2018. Vuosien 2003 ja 2004 Kalevan kisoissa Nikkanen hyppäsi pronssille. Hallissa Nikkanen on voittanut SM-kultaa vuosina 2005–2007 ja 2009–2016. Hän on hypännyt sisäratojen SM-kilpailuissa Suomen ennätykset 435 cm 2009 ja 436 cm 2011.


title: Minna Nikkanen

text: Lapuan Eliittikisoissa 2009 Nikkanen paransi omaa ennätystään 10 cm ja hyppäsi uuden Suomen ennätyksen 445 cm. Samassa kilpailussa myös Vanessa Vandy ylitti entisen Suomen ennätyksen hypättyään 436 cm. Lapinlahden eliittikisoissa 25. heinäkuuta 2009 Nikkanen ylitti 446 cm ja paransi Suomen ennätystä senttimetrillä.


title: Minna Nikkanen

text: Nikkanen paransi Pariisin sisäratojen EM-kilpailujen 2011 karsinnassa sisäratojen Suomen ennätystä kolme kertaa hypättyään tulokset 445, 450 ja 455. Loppukilpailussa hän paransi Suomen ennätystä vielä kertaalleen hypättyään 460 ja sijoittui neljänneksi. Nikkanen valittiin Daegun MM-kisoihin, mutta hän ei kyennyt osallistumaan loukattuaan peukalonsa Mokpon valmistautumisleirillä lauantaina 20. elokuuta viikkoa ennen kisojen alkua. Kauden päättänyt nivelsiderepeämä esti seipäästä puristamisen ja tarvitsi leikkaushoitoa.


title: Minna Nikkanen

text: Helsingin EM-kilpailuissa 2012 Nikkanen karsiutui tuloksella 425. Tammikuussa 2013 Nikkanen hyppäsi Lempäälässä sisäkilpailussa 440, mikä oli hänen paras tuloksensa kahteen vuoteen. Elokuussa 2013 Nikkanen paransi ulkoratojen Suomen ennätystä ylittämällä 450 cm. Kalevan kisoissa 2014 Nikkanen paransi Suomen ennätystä korkeuteen 451 cm. Zürichin EM-kilpailuissa 2014 hän sijoittui seitsemänneksi tuloksella 435. Suomi–Ruotsi-maaottelussa Nikkanen paransi Suomen ennätystä sentillä lukemaan 452.


title: Minna Nikkanen

text: 3. kesäkuuta 2015 Nikkanen hyppäsi Lappeenrannassa uudeksi Suomen ennätykseksi 455. Porin Kalevan kisoissa 2. elokuuta 2015 hän paransi Suomen ennätystä edelleen lukemaan 456. 8. elokuuta 2015 Nikkanen hyppäsi Kuortaneen Eliittikisoissa uudeksi ennätykseksi 460. Pekingin MM-kisoissa 2015 Nikkanen eteni finaaliin hypättyään karsinnassa 455. Finaalissa hän hyppäsi 460 sivuten suomenennätystä ja sijoittui kymmenenneksi.


title: Minna Nikkanen

text: Nikkasen sijoitus Amsterdamin EM-kisoissa 2016 oli 9. tuloksella 445. Rion olympialaisissa 2016 Nikkanen ei selvinnyt loppukilpailuun hypättyään karsinnassa 455. Belgradin EM-hallikilpailuissa 2017 hän sijoittui jaetulle kuudennelle sijalle tuloksella 455. Lontoon MM-kilpailuissa 2017 hän karsiutui loppukilpailusta tuloksella 420.


title: Roy Campbell

text: Eversti Roy Campbell () on kuvitteellinen henkilö, joka esiintyy Konamin Metal Gear -pelisarjassa. Hän esiintyy peleissä , Metal Gear Solid, sekä . Lisäksi hänet nähdään ssä ja issä eräässä minipelissä. Pelin alkuperäisessä versiossa Roy Campbell muistutti ulkonäöllisesti näyttelijä Richard Crennaa.


title: Roy Campbell

text: Roy Campbell toimi ennen FOXHOUNDiin liittymistä Yhdysvaltain merijalkaväessä ja maavoimien erikoisjoukoissa. Hänet oli lähetetty yhdessä muiden joukkojen kanssa La Peninsula de los Muertosiin Kolumbiaan vuonna 1970 hoitamaan terroristijärjestö FOX, mutta oli lopulta joukkojensa ainut selviytyjä. Ollessaan vankina, hän tutustui Big Bossiin, jonka kanssa hän karkasi vankilasta ja perusti FOXHOUNDin. Alkuperäisesti Campbellin FOXHOUND-koodinimi oli ”Chicken Fox”, mutta myöhemmin se jätettiin pois, koska Gray Fox oli ainut henkilö, joka kantoi koodinimeä ”Fox”.


title: Roy Campbell

text: Vuoteen 1995 asti hän toimi järjestön toiseksi ylimpänä johtajana, kunnes Big Boss kääntyi petturiksi. Tämän jälkeen hän siirtyi FOXHOUNDin johtoon, kunnes joskus vuosien 1999 ja 2005 välillä hän siirtyi eläkkeelle. Hänet kuitenkin kutsuttiin myöhemmin takaisin eläkkeeltä hoitamaan terroristeiksi muuttunut FOXHOUND.


title: Roy Campbell

text: Vuonna 2014 hän toimi YK:n yksityisiä palkkasotilasyrityksiä valvovan jaoston johdossa. Hän pyytää Solid Snakea suorittamaan viimeisen tehtävänsä ja pysäyttämään Liquid Ocelotin joka suunnittelee nousua maailmaa johtavaa Patriootit-varjohallitusta vastaan. Roy ja hänen vaimonaan esiintyvä Rosemary auttavat Snakea tehtävässä koodekin välityksellä.


title: Ralf Hütter

text: Ralf Hütter (s. 20. elokuuta 1946 Krefeld, Saksa) on Kraftwerkin perustajajäsen, laulaja ja kosketinsoittaja. Häntä pidetään yleisesti yhtyeen "keulahahmona", ja hän vastaa useimmiten yhtyeen haastatteluista. Florian Schneiderin jätettyä Kraftwerkin vuonna 2008, on Hütter nykyisin yhtyeen ainoa alkuperäisjäsen.


title: Ralf Hütter

text: Hütter tunnetaan intohimoisena pyöräilijänä. 1980-luvun kiertueilla hän saattoi jäädä pois linja-autosta matkalla seuraavaan esiintymispaikkaan ja käyttää useita tunteja loppumatkan pyöräilemiseen. Vuonna 2009 Hütter kuitenkin kertoi "The Guardianin" haastattelussa jättäneensä tämän tavan ennen kaikkea sen vuoksi, että tuossa vaiheessa matkat tehtiin kiertueaikataulujen tiukkuuden takia pääasiassa lentokoneilla. Lisäksi puutteet alueiden ja paikallisen liikennekulttuurin tuntemuksessa aiheuttavat Hütterin mukaan omat haasteensa, ja konsertteihin keskittymistäkin tarvitaan.


title: Ralf Hütter

text: 1980-luvun alkupuolella Hütter joutui pyöräilyonnettomuuteen eräällä Reinin padolla. Hän törmäsi toisen pyöräilijän kanssa ja joutui koomaan saatuaan kallonmurtuman. Sairaalassa hänet kuitenkin hoidettiin kuntoon, eikä tapaus Hütterin mielestä muuttanut hänen suhtautumistaan pyöräilyyn millään tavalla.


title: Ralf Hütter

text: Yksityiselämänsä Hütter on pitänyt koko julkisen uransa ajan pääasiassa omana tietonaan.


title: Caecilius Bassus

text: Quintus Caecilius Bassus oli roomalainen ritarisäätyläinen (), joka palveli Pompeiuksen alaisuudessa Rooman sisällissodassa. Pompeiuksen koettua tappion Farsaloksessa Caecilius Bassus pakeni Syyriaan, jossa sekaantui Sextus Caesarin murhaan johtaneeseen legioonalaisten kapinaan 46 eaa. Caecilius Bassus sai puolelleen kaksi legioonaa, joiden avulla hän miehitti Apameian kaupungin, mutta hänen joukkonsa joutuivat Julius Caesarille uskollisten komentajien piirittämiksi. Caesarin kuoltua salamurhan uhrina Caecilius Bassuksen omat sotilaat ja häntä piirittäneet joukot hylkäsivät hänet ja liittyivät Gaius Cassiukseen, joka puolestaan antoi Caecilius Bassuksen mennä vahingoittumattomana.


title: Kaarlo Marjanen

text: Kaarlo Matti Marjanen (5. tammikuuta 1899 Maaria – 20. marraskuuta 1984 Helsinki) oli suomalainen lausuja, kriitikko, kirjailija ja aforistikko.


title: Kaarlo Marjanen

text: Marjanen oli Suomen Lausujain Liiton ensimmäinen ja pitkäaikaisin puheenjohtaja. Hän toimi 1933–1965 Helsingin yliopiston puhetekniikan lehtorina. Vuosina 1951–1954 hän oli kirjallisuuslehti Parnasson päätoimittaja.


title: Kaarlo Marjanen

text: Kaarlo Marjanen vihittiin filosofian kunniatohtoriksi Helsingin yliopistossa vuonna 1957. Hänelle myönnettiin vuonna 1961 Pro Finlandia -mitali.


title: Kaarlo Marjanen

text: Marjasen aforismikokoelmaa "Nuolia sumusta" on tutkija Markku Envall luonnehtinut suomalaisen aforistiikan "vankimpiin, terävimpiin, tyylitietoisimpiin ja myös systemaattisimpiin" kuuluvaksi.


title: Agostinho da Silva

text: George Agostinho Baptista da Silva (13. helmikuuta 1906, Porto – 3. huhtikuuta 1994, Lissabon) oli portugalilainen filosofi ja kirjailija. Hän käsitteli kirjoituksissaan muun muassa panteismia, millenarianismia ja ihmisen vapautta.


title: Agostinho da Silva

text: Agostinho da Silva syntyi Portossa, Portugalissa, vuonna 1906. Hän opiskeli Porton yliopistossa klassillista filologiaa vuosina 1924–1928, ja ryhtyi valmistuttuaan kirjoittamaan "Seara Nova" -aikakauslehteen. Silva eli Brasiliassa 1947–1969, koska hän vastusti Portugalin pääministerin António de Oliveira Salazarin fasistista "Estado Novo" -diktatuuria. Palattuaan Portugaliin hän jatkoi kirjoittamista ja toimi portugalilaisissa yliopistoissa opettajana.


title: Agostinho da Silva

text: Agostinho da Silva julkaisi teoksia useilta eri aloilta. Klassillisiin opintoihin liittyen hän kirjoitti muun muassa teokset "Breve ensaio sobre Pérsio", "Sentido histórico das civilizações clássicas" ja "A religião grega", ja käänsi tekstejä klassisilta ja moderneilta kirjoittajilta, kuten Sofokleelta, Platonilta, Aristofaneelta, Lucretiukselta, Plautukselta, Terentiukselta, Theokritokselta, Catullukselta, Sallustiukselta, Suetoniukselta, Tacitukselta ja Michel de Montaignelta. Silva kirjoitti elämäkertoja lukuisista historiallisista henkilöistä, joihin kuuluivat ainakin Pestalozzi, Franciscus Assisilainen, Lamennais, Michelangelo, Louis Pasteur, Abraham Lincoln ja Robert Owen. Hänen pegagogisia tekstejään olivat muun muassa "Sanderson e a Escola de Oundle" ja "0 Método Montessori". Silvan esseisiin lukeutuvat tekstit "Glossas", "Conversa com Diotima", "Parábola da mulher de Loth", "Considerações", "Sete Cartas a um Jovem Filósofo", "Reflexão à margem da literatura portuguesa", "Um Fernando Pessoa" ja "As Aproximações".


title: Dr. Alban

text: Dr. Alban (oikealta nimeltä Alban Uzoma Nwapa, s. 26. elokuuta 1957 Oguta, Brittiläinen Nigeria) on nigerialaissyntyinen ruotsalainen eurodance/rap/reggae -artisti. Hänet tunnetaan erityisesti eurodancen klassikkokappaleisiin kuuluvasta ”It’s My Life” -hittikappaleesta, joka nousi vuonna 1992 monissa maissa listaykköseksi. Hänen albumeitaan on myyty yli 15 miljoonaa kappaletta.


title: Dr. Alban

text: Dr. Alban kouluttautui hammaslääkäriksi, mistä tulee hänen taiteilijanimensä.


title: Dr. Alban

text: Alban Uzoma Nwapa syntyi Ogutaan, Nigeriaan 26. elokuuta 1957. Hänen syntyessään perheessä oli kymmenen lasta. Hänen isänsä oli hammaslääkäri. Alban kävi Christ The King Collegea Nigerian Abassa. Suurimman osan ajastaan Alban vietti kotikaupungissaan Ogutassa. Hän kuunteli nuorena Fela Kutia ja James Brownia. 23-vuotiaana hän muutti Tukholmaan opiskellakseen hammaslääkäriksi. Tukholmassa hän alkoi tehdä myös musiikkia ja hän toimi DJ:nä Alphabet Streetin yökerhossa.


title: Jeff Halpern

text: Jeff Halpern (s. 3. toukokuuta 1976 Potomac, Maryland, Yhdysvallat) on yhdysvaltalainen entinen jääkiekkohyökkääjä, joka pelasi urallaan yli 900 NHL-ottelua. Tällä hetkellä Halpern on ilman pelaajasopimusta.


title: Jeff Halpern

text: Halpern on kahdensuunnan keskushyökääjä, joka osaa pelata myös röyhkeästi. Hän on joukkuepelaaja, joka hoitaa kunnialla puolustuksensa ja kehittyy koko ajan kiekollisessa pelissä. Halpernin rannelaukaus on tarkka ja nopea, ja aloittajana mies on hiukan yli keskitason . Halpern pelaa sekä yli- että alivoimaa.


title: Jeff Halpern

text: Halpern on uskonnoltaan juutalainen ja kuuluukin Greater Washington (D.C.) Jewish Sports Hall of Fame'iin.


title: Jeff Halpern

text: Halpern kasvoi kovana Washington Capitals -fanina, ja hän myös pelasi Washington Capitalsin juniorijoukkueessa. Halpern on ensimmäinen Yhdysvaltojen pääkaupunkiseudulla kiekkotaitonsa saanut NHL-pelaaja. Hän pelasi neljä kautta Princetonin yliopistojoukkueessa ennen kuin siirtyi NHL:ään varaamattomana pelaajana Capitalsin riveihin vuonna 1999. Halpern yllätti kaikki tekemällä kahdella ensimmäisellä kaudellaan 39 maalia ja yli 70 pistettä. Hän oli lähinnä kolmos- neloskentän puurtaja. Halpern teki oman ennätyksensä kaudella , koska sai pelaajakauppojen takia paljon peliaikaa myös ylivoimalla. aikana hän pelasi Sveitsissä kahdessa eri seurassa (HC Ajoie ja Kloten Flyers).


title: Jeff Halpern

text: Halpern myytiin kauden lopussa Tampa Bay Lightningiin, jossa hän pelasi kolme kautta, kunnes myytiin jälleen kauden loppupuolella Los Angeles Kingsiin kaudella .


title: Jeff Halpern

text: Syyskuussa 2010 Halpern teki yksivuotisen sopimuksen Montreal Canadiensin kanssa.


title: Jeff Halpern

text: 1. heinäkuuta 2011 Halpern siirtyi takaisin Washington Capitalsiin. Työsulkukauden 2012–2013 hän aloitti New York Rangersissa, josta siirtyi maaliskuussa 2013 jälleen Montreal Canadiensiin.


title: Jeff Halpern

text: 16. syyskuuta 2013 Halpern kirjoitti sopimuksen Turun Palloseuraan alustavasti 12. lokakuuta asti ulottuvalla sopimuksella. Sopimuksessa oli NHL-pykälä, jota hyödyntäen Halpern siirtyi kahdeksan ottelun jälkeen Phoenix Coyotesiin. Kahdeksassa SM-liigaottelussa Halpern teki neljä maalia. Loppukauden hän pelasi Phoenixissa.


title: Jeff Halpern

text: Halpern on edustanut Yhdysvaltoja viisissä MM-kisoissa (2000, 2001, 2004, 2005 ja 2008) ja kerran maailmancupissa (2004).


title: Annika Rimala

text: Annika Maria Rimala (ent. Piha, o.s. Tegengren) (s. 27. elokuuta 1936 Turku – 14. syyskuuta 2014 Helsinki) oli suomalainen tekstiilimuotoilija, joka tunnetaan etenkin Marimekon Tasaraita-trikoovaatteiden suunnittelijana.


title: Annika Rimala

text: Rimala työskenteli Marimekolle 1960–1982 ja yrityksen ensimmäinen trikootuotemallisto Tasaraita syntyi 1968. Tasaraitapaidat suunniteltiin farkkujen kanssa käytettäväksi yläosaksi. Paidasta tuli aikansa symboli, joka kuvattiin postimerkkiin vuonna 1998.


title: Annika Rimala

text: Rimalan Marimekolle suunnittelemia tunnettuja kuoseja Tasaraidan lisäksi ovat muun muassa Pallo, Hedelmäkori, Puketti, Petrooli, Tarha ja Viiriäinen.


title: Annika Rimala

text: Marimekon jälkeen vuonna 1982 Annika Rimala jatkoi työskentelyä vuotta aiemmin miehensä Ilkka Rimalan ja graafisen suunnittelijan Teemu Lipastin kanssa perustamassaan Santtu-yrityksessä. Vuodesta 1969 vuoteen 1988 Rimala toimi myös suunnittelijana Kaunis Korulle.


title: Annika Rimala

text: Rimala sai Valtion taideteollisuuspalkinnon vuonna 1974 ja Pro Finlandia -mitalin vuonna 1997.


title: Kyllikki Salmenhaara

text: Kerttu Kyllikki Salmenhaara (14. heinäkuuta 1915 Tyrnävä – 13. heinäkuuta 1981 Helsinki) oli suomalainen keramiikkataiteilija. Hän toimi muun muassa Arabian tehtaan taiteilijana. Hän oli aikansa merkittävimpiä keramiikkataiteilijoita.


title: Kyllikki Salmenhaara

text: Salmenhaara kirjoitti ylioppilaaksi Helsingin Suomalaisesta Tyttölukiostasta vuonna 1937. Vuosina 1938–1943 hän opiskeli Helsingissä Taideteollisuuskeskuskoulun keramiikkaosastolla. Vuodeksi 1946 hän lähti Tanskaan Nathalie Krebsin SAXBO-keramiikkastudioon. Kymmenen vuotta myöhemmin vuonna 1956 hän sai keramiikan korkeakouluopetukseen tutustumista varten ASLA-spesialististipendin Yhdysvaltoihin.


title: Kyllikki Salmenhaara

text: Salmenhaara teki opinto- ja opetusmatkoja Tanskaan, Yhdysvaltoihin, Kanadaan Portugaliin ja Espanjaan.


title: Kyllikki Salmenhaara

text: Salmenhaara työskenteli niin taiteilijana, suunnittelijana, luennoitsijana kuin opettajanakin. Hänen työnsä olivat yksinkertaisia käyttö- ja koriste-esineitä, joiden materiaalina oli samotti ja luonnonsavi.


title: Kyllikki Salmenhaara

text: Taideteollisuuskoulun jälkeen hän työskenteli Kauklahden lasitehtaassa vuosina 1943–1946. Vuosina 1946 ja 1947 Salmenhaara työskenteli Sakari Vapaavuoren keramiikkastudiolla taiteilijana, minkä jälkeen hän oli vuosia Arabian tehtaan taiteilijana Helsingissä. Arabialla hän oli kaiken kaikkiaan vuodet 1947–1963. Salmenhaara siirtyi opetustehtäviin, kun 1960-luvun vaihteessa saatu käsivamma esti taiteellisen työskentelyn. Hän oli Taiwanissa opettajana 1961–1963.


title: Kyllikki Salmenhaara

text: 1960-luvun alkupuolella Salmenhaara muun muassa perusti keramiikkakoulun, jossa toimi pääopettajana, ja oli keramiikkateollisuuden neuvonantajana. 1970–1973 hän oli Helsingissä Taideteollisen oppilaitoksen keramiikkaosaston lehtori ja johtaja. Lisäksi hän oli ensimmäinen Suomessa nimitetty taideteollisuusalan taiteilijaprofessori vuosina 1970–1973. Salmenhaara toimi Taideteollisen korkeakoulun keramiikan yliopettajana vuodesta 1973 kuolinvuoteensa 1981 asti.


title: Kyllikki Salmenhaara

text: Salmanhaaran yksityisnäyttely on viimeksi ollut 1986 Taideteollisuusmuseossa.


title: Cole Haan

text: Cole Haan -muotimerkki aloitti Chicagossa vuonna 1928. Nimi Cole Haan juontaa juurensa perustajiltaan Trafton Colelta ja Eddie Haanilta. Alun perin merkki oli miesten kenkämerkki. Nykyään tuotteita ovat muun muassa puvut, kengät, vyöt, käsilaukut, ulkovaatteet ja kellot niin naisille kuin miehille. Cole Haan on kehittänyt Nike Airin kenkätekniikkaa.


title: Cole Haan

text: Nike omistaa täysin Cole Haanin ja päämaja sijaitsee Yarmouthin kaupungissa Mainen osavaltiossa, suunnittelun tapahtuessa designkeskuksessa New Yorkissa.


title: Cole Haan

text: Cole Haan kotisivu


title: Ben Folds

text: Benjamin Scott Folds (s. 12. syyskuuta 1966) on yhdysvaltalainen laulaja-lauluntekijä ja edesmenneen Ben Folds Five -yhtyeen keulahahmo. Hän on saanut tunnustusta pianistina, lauluntekijänä, esiintyjänä ja multi-instrumentalistina.


title: Ben Folds

text: Vuonna 1994 Ben Folds, basisti Robert Sledge ja rumpali Darren Jessee perustivat Ben Folds Five -yhtyeen, joka julkaisi nimeään kantavan debyyttialbuminsa "Ben Folds Five" vuonna 1995. Tätä seurasivat "Whatever and Ever Amen" vuonna 1997 sekä kokoelma-albumi "Naked Baby Photos" vuonna 1998. "Whatever"-albumilta julkaistut "Brick," "Song for the Dumped" ja "Battle of Who Could Care Less" olivat hittejä. Vuonna 1999 yhtye julkaisi viimeisen albuminsa "The Unauthorized Biography of Reinhold Messner", joka sisälsi hitin "Army".


title: Ben Folds

text: Ben Folds Five kokosi rivinsä soittaakseen ensimmäisen konserttinsa lähes kymmeneen vuoteen syyskuussa 2008. Tämä yksittäiskeikka oli osa MySpacen "Front to Back" -sarjaa, jossa artistit esittivät kokonaisen albuminsa livenä. Ben Folds Five esitti viimeisen albuminsa "The Unauthorized Biography of Reinhold Messner". Konsertti esitettiin lokakuussa ja on nähtävissä sivustolla Nowwhat.com. Kaikki konsertin lipputuotot lahjoitettiin Operation Smile -hyväntekeväisyysjärjestölle.


title: Physiologus

text: Physiologus on tuntemattoman kreikkalaisen kirjailijan kirjoittama tai kokoama teos, joka sisältää kuvauksia eläimistä, linnuista ja taruolennoista, sekä kivistä ja kasveista. Jokaista kuvausta seuraa tarina, sekä kohteen symbolinen ja moraalinen merkitys.


title: Physiologus

text: Ilmeisesti teos kirjoitettiin Aleksandriassa toisella vuosisadalla. Se käännettiin latinaksi noin vuonna 400 ja myöhemmin useille Euroopan ja Lähi-idän kielille.


title: Physiologus

text: Teos säilytti vaikutuksensa eurooppalaisessa kulttuurissa yli tuhannen vuoden ajan. Esimerkiksi keskiaikaisessa runollisessa kirjallisuudessa on paljon viittauksia "Physiologukseen", ja useiden siinä kuvattujen eläinten, esimerkiksi feeniks-linnun, symboliikka on edelleen hyvin tunnettu.


title: Afganistanin islamilainen emiraatti

text:
Afganistanin islamilainen emiraatti tai Afganistanin islamilainen emiirikunta oli Talibanin johtaman Afganistanin valtion nimi ja hallitusjärjestelmä tosiasiallisesti vuosina 1996–2001. Hallinto ei ollut kansainvälisesti tunnustettu missään kansainvälisessä järjestössä.
Afganistanin islamilainen emiraatti hallitsi suurimmillaan 90 prosenttia Afganistanin maa-alueesta.


title: Afganistanin islamilainen emiraatti

text: Neuvostojoukkojen vetäydyttyä Afganistanista 1989 maan johtoon jäi Mohammed Najibullahin johtama hallitus, joka nautti edelleen Neuvostoliiton tukea. Tuen katkettua vuoden 1992 alussa hallitus alkoi kuitenkin pian hajota. Huhtikuussa 1992 mujahedinit kukistivat Najibullahin hallituksen ja perustivat Afganistanin islamilaisen valtion 28. huhtikuuta 1992 presidenttinään Burhanuddin Rabbani.


title: Afganistanin islamilainen emiraatti

text: Eri ryhmittymien kilpailu johti nopeasti uuteen sisällissotaan, joka vaati kymmeniätuhansia kuolonuhreja. Sotapäälliköiden taistellessa vallasta maata koetteli eri ryhmien pyssymiesten terrori, rikollisuus ja korruptio.


title: Afganistanin islamilainen emiraatti

text: Pakistanissa maakunnissa Afganistanin-vastaisella rajaseudulla ja Afganistanin eteläisten Helmandin ja Kandaharin maakunnissa syntyi madrassa-koraanikoulujen opettajien ja oppilaiden muodostama pataaneihin nojautuva opiskelijaliike "Taliban", jonka aatteet perustuivat islamin radikaaliin tulkintaan. Vaikka Rabbanin hallitus oli islamistinen, oli Taliban-liike huomattavasti traditionaalisempi, sillä se vastusti kaikkea nykyaikaistamista ja länsimaalaisuutta. Taliban-liikkeen tärkeimmät lupaukset olivat maan vakauttaminen ja rikollisuuden kitkeminen.


title: Afganistanin islamilainen emiraatti

text: Taliban aloitti ensimmäisen kunnon sotilasoperaationsa loka-marraskuussa 1994. Kandaharin alueelta levinneellä Talibanilla oli pian hallussaan Afganistanin 34:stä maakunnasta 12 eteläistä. Voitokkaat Taliban-joukot valtasivat 27. syyskuuta 1996 pääkaupungin Kabulin, jossa ne ensi töikseen veivät kotiarestissa olleen entisen presidentin Najibullahin presidentinpalatsiin ja teloittivat hänet. Teloituksen jälkeen Najibullah ripustettiin lyhtypylvääseen.


title: Afganistanin islamilainen emiraatti

text: Vanha hallitus vetäytyi Burhanuddin Rabbanin johdolla pohjoisemmaksi, jossa se jatkoi taisteluaan Talibania vastaan. Kabulin uutta hallintoa ei yleensä tunnustettu, vaan Afganistanin islamilainen valtio pysyi edelleen virallisesti tunnustettuna hallintona, sikäli kuin joku valtio yleensäkään tunnusti hallinnon muutoksia. Taliban-hallinto käytti liikkeensä ja hallitsemansa Afganistanin tunnuksena täysin vitivalkoista lippua. Taliban sai toukokuussa 1997 haltuunsa pohjoisen tärkeimmän kaupungin Mazar-i-Sharifin. Samana päivänä Pakistan katsoi Talibanin olevan Afganistanin todellinen hallitsija ja tunnusti maan Taliban-hallituksen.


title: Afganistanin islamilainen emiraatti

text: Mullah Mohammed Omar ilmoitti 26. lokakuuta 1997 perustavansa Talibanin johtaman "Afganistanin islamilaisen emiraatin".


title: Afganistanin islamilainen emiraatti

text: Taliban-liike ei alun perin ennen Kabulin valtausta puhunut Afganistanin hallitsemisesta, vaan vääräuskoisen hallituksen kaatamisesta ja sen korvaamisesta "hyvien muslimien" hallinnolla, jonka pystyttämisen jälkeen Taliban olisi siirtynyt syrjään. Ennen Kabulin valtausta Talibanin johtaman Afganistanin pääkaupunki oli Kandahar.


title: Afganistanin islamilainen emiraatti

text:
Talibanin hallinnon määrittely on vaikea, koska se ei ole demokraattinen eikä myöskään poliittinen, kuten asia länsimaissa ymmärretään. Afganistanissa ei Talibanin aikana järjestetty ollenkaan vaaleja. Maaliskuussa 1996 Talibanin puhemies Mullah Wakil ilmaisi asian näin:
Johtaja ei siis saanut asemaansa vaalien perusteella, vaan Muhammadin ja varhaisten muslimien ajalta omaksutun uskollisuudenvalan "bay'ahin" kautta. Mullah Omar sai 4. huhtikuuta 1996 "profeetta Muhammadin viitan", joka oli otettu pyhäinjäännöskotelosta ensi kerran 60 vuoteen. Pyhäinjäännökseen kääriytynyt Omar ilmestyi Kandaharissa erään keskustan talon katolle samaan aikaan, kun sadat pataanimullahit huusivat "Amir al-Mu'minin!" (), mikä tarkoitti käytännössä mullah Omarin tunnustamista Taliban-liikkeen ja Afganistanin johtajaksi.


title: Afganistanin islamilainen emiraatti

text: Afganistanin islamilaisen emiraatin hallinnolla oli kaksi keskusta. Kabulissa istunut hallitus, Mohammad Rabbanin johtama Kabulin šuura vastasi varsinaisesta hallinnosta, ja sillä oli jäseninä eri alojen ministereitä. Ylin päätösvalta oli kuitenkin mullah Omarin johtamalla Kandaharin šuuralla, joka usein kumosi ja muutti Kabulissa tehtyjä päätöksiä ja antoi omia määräyksiään.


title: Afganistanin islamilainen emiraatti

text: Taliban ei julkaissut tiedotteita, poliittisten päätöstekojen julkaisuja eikä säännöllisiä lehdistötilaisuuksia. Lisäksi ulkopuolinen maailma tai tavalliset afgaanit eivät juuri tienneet, miltä nämä Afganistanin uudet johtajat näyttivät, koska Taliban oli kieltänyt kaikki kuvat valokuvia myöten. Ministerit ja valtuutetut olivat mullaheita, joilla oli vain madrassa-koulutus. Sotilaskomentajia olivat esimerkiksi terveysministeri ja valtionpankin johtaja, jotka jättivät tehtävänsä heti, jos piti lähteä taisteluun. Silloin kun nämä sotilashenkilöt jäivät vihollisen puolelle tai kuolivat, maan hallinnon tilanne ajautui entistä suurempaan kaaokseen.


title: Afganistanin islamilainen emiraatti

text: Afganistanin armeija eli taliban-joukot koostuivat muutamista hyvin organisoiduista yksiköistä ja suuresta joukosta usein väliaikaisesti värvättyjä kokemattomia miliisitaistelijoita.


title: Afganistanin islamilainen emiraatti

text: Ennen Kabulia taliban-hallinto Kandaharissa muistutti lähinnä pataanien jirga-heimoneuvostoa, jota taliban piti todellisena aitona alkuperäisenä islamilaisena mallina. Mullah Omar oli käytännössä itsevaltias, jonka ei tarvinnut kysyä muiden mielipiteitä eikä noudattaa niitä päätöksiä tehdessään. Talibanin edustaja mullah Wakil ilmaisia asian syksyllä 1996 näin:


title: Afganistanin islamilainen emiraatti

text: Johtaja-aikanaan mullah Omar kävi pääkaupungissa Kabulissa vain kaksi kertaa.


title: Afganistanin islamilainen emiraatti

text: Afganistan islamilainen emiraatin ei ollut kansainvälisesti tunnustettu Yhdistyneissä kansakunnissa joka piti Pohjoisen liiton hallitsemaa Afganistanin islamilaista valtiota virallisena Afganistanin edustajana kansanvälisessä yhteisössä vaikka sen hallitsema alue koostui vain 10 prosenttia koko maan pinta-alasta.


title: Afganistanin islamilainen emiraatti

text: Afganistanin islamilaisen emiraatin tunnusti ainoastaan Saudi-Arabia, Pakistan sekä Yhdistyneet arabiemiirikunnat.


title: Afganistanin islamilainen emiraatti

text: Hallinto piti diplomaattisia suhteita myös Iranin ja myös Turkmenistan, joilla oli virallisia tapaamisia Afganistanin islamilaisen emiraatin edustajien kanssa. Iran katkaisi suhteet hallintoon vuonna 1998 kun taliban oli teloittanut 11 iranilaista diplomaattia Mazar-i-Sharifissa sijaitsevassa Iranin konsulaatti rakennuksessa.


title: Afganistanin islamilainen emiraatti

text: Afganistanin islamilaisella emiraatin valtiovarainministeriöllä ei ollut vuotuista budjettia, eikä valtiovarainministerillä ollut lainkaan talouskoulutusta tai muutakaan asiantuntemusta. Rahoitusta hallinto sai sodankäyntiin keräyksillä ja ne annettiin mullah Omarin haltuun ilman minkäänlaista kirjanpitoa. Rahoitusta hallinto sai Saudi-Arabialta ainakin kaksi miljoonaa dollaria ja Pakistanilta päätukijana vielä enemmän, mutta näistäkään tuloista ei ole mitään varsinaisia tietoja.


title: Arnold Böcklin

text: Arnold Böcklin (16. lokakuuta 1827 Basel, Sveitsi – 16. tammikuuta 1901 San Domenico, Italia) oli sveitsiläinen taidemaalari ja tärkeimpiä symbolismin edustajista kuvataiteissa. Böcklinin ehkä tunnetuin teos on "Kuolleiden saari" (), josta hän maalasi useita variaatioita.


title: Arnold Böcklin

text:
Böcklin maalasi runollisen tunnelman ja mystiikan täyteisiä maisemia sekä taruolentoja.
Böcklin opiskeli Düsseldorfin taideakatemiassa ja ystävystyi opiskeluaikanaan muun muassa saksalaisen taidemaalarin Anselm Feuerbachin kanssa. Aluksi hän edusti nimenomaan düsseldorfilaisen koulukunnan maisemamaalausta, mutta matkustellessaan eri puolilla manner-Eurooppaa hän tutustui syvemmin eri aikakausien taidesuuntauksiin. Näiden vaikutteiden ansiosta hänen töihinsä tuli yhä enemmän vertauskuvallisia ja mytologisia elementtejä.


title: Arnold Böcklin

text:
Böcklinillä oli vaikutusta symbolismin muotoutumiseen ja leviämiseen etenkin Pohjoismaissa.
Myös monet surrealistit, kuten Salvador Dalí ja Max Ernst, tunnustivat Böcklinin edelläkävijäkseen ja pitivät häntä nerokkaana ja ironisena taiteilijana. Lisäksi metafyysisen kuvataiteen edustaja Giorgio de Chirico sai Böckliniltä runsaasti vaikutteita.


title: Arnold Böcklin

text: Böcklinin työt ovat innoittaneet myös säveltäjiä. Esimerkiksi Max Regerin "Neljä sävellystä A. Böcklinin mukaan" ( op.128) kuvailee Böcklinin neljää eri teosta: "Der geigende Eremit", "Im Spiel der Wellen", "Die Toteninsel" ja "Bacchanal". Teos "Kuolleiden saari" on inspiroinut lisäksi ainakin Andreas Hallénin, Wilhelm Stenhammarin ja Sergei Rahmaninovin sävellyksiä ja Val Lewtonin elokuvaa "Tuhoon tuomittu saari".


title: Daína Chaviano

text: Daína Chaviano (s. 1957 Havanna) on kuubalainen kirjailija. Chaviano on asunut Yhdysvalloissa vuodesta 1991.


title: Daína Chaviano

text: Chavianolle myönnettiin ensimmäinen kirjallisuuspalkinto hänen opiskellessaan Havannan yliopistossa, josta hän valmistui filosofian maisteriksi, pääaineenaan englannin kieli ja englanninkielinen kirjallisuus. Asuessaan Kuubassa hän julkaisi tieteiskirjallisuutta ja fantasiaa ja hänestä tuli Kuuban myydyin ja suosituin lajin edustaja. Yhtä lailla hän on menestynyt perinteisessä kertomakirjallisuudessa ja saanut palkintoja.


title: Daína Chaviano

text: Chavianon kirjallisia teemoja ovat mytologia, erotiikka, antiikin historia, sosiologia, parapsykologia, politiikka ja taikuus, joita hän käsittelee runollisia ja aistillisia kuvia tulvivalla tyylillä.


title: Daína Chaviano

text: Hänen tärkeimpiin teoksiinsa kuuluu ”La Habana oculta”, sarja romaaneja joista "Ikuisen rakkauden saari" kertoo historiallisen sukutarinan 1800-luvulta nykyaikaan. Kertomuksen perusaineksia ovat muun muassa taikuus, ihmisten keskuudessa elävät jumalat, murhat ja ennalta määrätyt rakkaustarinat.


title: Daína Chaviano

text: "Ikuisen rakkauden saaren" käännösoikeudet on myyty 25 kielelle, ja siitä on siten tullut kaikkien aikojen käännetyin kuubalaisromaani. Suomeksi romaani on ilmestynyt 2008 Satu Ekmanin suomennoksena.


title: Kingdom of Madness (Magnumin albumi)

text: Kingdom Of Madness on rockyhtye Magnumin vuonna 1978 julkaistu debyyttialbumi. Se ylsi Ison-Britannian albumilistalla sijalle 58. Levyltä on julkaistu kaksi singleä, "Kingdom Of Madness" ja "Invasion". Vuonna 2005 albumista julkaistiin muun muassa kappaleiden demoversioita sisältävä erikoisversio.


title: Kingdom of Madness (Magnumin albumi)

text: Kaikki kappaleet on säveltäny ja sanoittanut Tony Clarkin.


title: Batman of the Future

text: Batman of the Future, joka tunnetaan Yhdysvalloissa nimellä Batman Beyond, on Emmy-palkittu Warner Bros. Animationin tuottama piirrossarja. Se kuuluu DC-animaatiouniversumiin, jota Bruce Timm oli pääasiassa toteuttamassa. "Batman of the Future" sijoittuu lähes 50 vuotta tulevaisuuteen eli noin vuoteen 2046, jossa seikkailee uusi Batman.


title: Batman of the Future

text: Sarjaa näytettiin ensi kerran Yhdysvalloissa 10. tammikuuta 1999. Se kesti yhteensä 52 jaksoa loppuen joulukuussa 2001, minkä lisäksi sarjaa julkaistiin myös sarjakuvana. "Batman of the Futuresta" julkaistiin myös elokuva "" vuonna 2000. Skandinaviassa sarjaa esitettiin ensi kerran vuonna 2002 Cartoon Networkilla.


title: Batman of the Future

text: "Batman of the Futuresta" tehtiin myös spin-off-sarja "The Zeta Project".


title: Batman of the Future

text:
Batman on taistellut vuosikymmeniä rikollisia vastaan Gothamissa ja lopettanut rikoksen torjumisen 20 vuotta sitten. Batmanin legenda kuitenkin jatkuu, kun eräs lukiolaispoika Terry McGinnis saa vahingossa selville Batmanin todellisen henkilöllisyyden ja varastaa hänen vanhentuneen asunsa kostaakseen isänsä murhan. Tästä alkavat uuden Batmanin seikkailut tulevaisuuden Gothamissa, jossa ikääntynyt Bruce Wayne ja uusi Batman taistelevat uusia ja vanhoja pahiksia vastaan.
Sarja on listattu IGN-sivuston tammikuussa 2007 laatiman listan seitsemänneksi parhaaksi sarjakuvaan perustuvaksi animaatiosarjaksi.


title: Batman of the Future

text: Wizard Magazine listasi vuonna 2001 Batman of the Futuren sijalle kuusi laatimassaan kautta aikain sadan parhaan animaatiosarjan listalla.


title: Batman of the Future

text: Tammikuussa 2009 IGN-sivuston laatiman sadan parhaan animaatiosarjan listan mukaan Batman of the Future oli sijalla 40.


title: Plateau-de-Beille

text: Plateau-de-Beille on Ranskassa, Pyreneiden vuoristossa sijaitseva hiihtokeskus. Se sijaitsee Ariègen departementissa ja Midi-Pyrénées'n alueella. Talviurheilukeskus sijaitsee keskimäärin 1790 metrin korkeudessa merenpinnasta.


title: Plateau-de-Beille

text: Talviurheilu- ja hiihtokeskus sijaitsee Tarascon-sur-Ariègen ja Ax-les-Thermes'n kaupunkien välisessä maastossa lähellä Espanjan rajaa. Hiihtomäet ovat pääsääntöisesti 1650 ja 2000 metrin korkeudella. Hiihtokeskus on Pyreneiden vuoriston tärkein hiihtokeskus.


title: Plateau-de-Beille

text: Nousu hiihtokeskukseen alkaa Lec Cabannesta (535 metriä) ja päättyy Plateau de Beilleen (1 790 metriä). Se on pituudeltaan 15,8 kilometriä. Kun ollaan 1 255 metrin korkeudessa, niin keskimääräinen nousun jyrkkyys on 7,9 prosenttia. Kuitenkin maksimissaan nousun jyrkkyys on 10,8 prosenttia.


title: Plateau-de-Beille

text: Vuonna 1998 Ranskan ympäriajossa noustiin 1 747 metrin korkeuteen, mutta viimeisimpinä vuosina korkeus on kuitenkin ollut 1 780 metriä.


title: Plateau-de-Beille

text: Plateau-de-Beille on ollut etappien päätepaikkana Ranskan ympäriajossa neljä kertaa: vuosina 1998, 2002, 2004 ja 2007, jolloin se oli 14. etapin maali.


title: Xak: The Tower of Gazzel

text: Xak Precious Package: The Tower of Gazzel (, usein lyhennetty muotoon Xak: The Tower of Gazzel) on MicroCabinin kehittämä ja vuonna 1991 julkaisema tietokoneroolipeli. Ilmestymisjärjestyksessä "The Tower of Gazzel" on kolmas "Xak"-sarjan osa, ja se toimii eräänlaisena sivutarinana "in" ja "n" välillä. Peli ei saanut virallista julkaisua Japanin ulkopuolella.


title: Xak: The Tower of Gazzel

text:
Lyötyään "Xak II":n antagonistin, demonikenraali Zamu Gospelin, Latok Kart ja hänen ystävänsä saavat tietää demonien asuttamasta tornista, jonka läheisyydessä vaeltaa Latokia muistuttava mies. Ottaakseen selvää kyseisestä henkilöstä ja pelastaakseen Rune Greedin kaapatun perheen Latok ja Rune ottavat tornin seuraavaksi kohteekseen. Kyseessä on kuitenkin Al Acrilan, Gill Berzesin sekä Zegraya-nimisen demonin suunnittelema juoni, jolla he yrittävät houkutella sodan jumala Duelista polveutuvan kaksikon luokseen; Latokia ja Runea käyttämällä he voisivat herättää kuolleista Gazzelin, muinaisen demonin, jonka voima riittäisi kokonaisen vuoren tuhoamiseen yhdellä iskulla.
Pelin tavoitteena on päästä Gazzelin tornin alimpaan kerrokseen ja voittaa demonit Zegraya ja Gazzel. Ohjattavakseen pelaaja saa Latokin, joka taistelee miekallaan matkan varrella kohdattuja vihollisia vastaan joko viiltämällä tai ampumalla taikapisteitä kuluttavia loitsuja. Neljästä eri vaihtoehdosta pelaaja voi myös valita yhden lisähahmon, joka avustaa Latokia taisteluissa tai etenemistä estävissä pulmatilanteissa, jotka eivät ole Latokin ratkaistavissa.


title: Xak: The Tower of Gazzel

text: Toisin kuin kahdessa edeltäjässään, "The Tower of Gazzelissa" ei ole juuri mahdollisuutta kehittää hahmoa: Latokin taso on pelin alkaessa 50, ja se säilyy koko ajan samana huolimatta siitä, kuinka paljon pelaaja taistelee. Kokemuspisteiden lisäksi pelissä ei ole myöskään mitään rahayksikköä, jota voisi vaihtaa uusiin varusteisiin, vaan Latokin "Xak II":ssa saamaa miekkaa ja kilpeä käytetään pelin loppuun saakka. "The Tower of Gazzelin" pääpaino onkin taistelemisen sijaan ongelmanratkonnassa.


title: Xak: The Tower of Gazzel

text: Peliympäristönä toimiva Gazzelin torni käsittää kuusi kerrosta, joista kukin edustaa omaa alkuainettaan: pohjakerroksessa vallitseva elementti on pimeys, ja loput viisi kerrosta on omistettu maalle, tulelle, vedelle, ilmalle ja taivaalle. Päästäkseen seuraavan kerrokseen pelaajan on eliminoitava kerrosten välinen este.


title: Laibon

text: Laibon on afrikkalaisen maasaiheimon poliittinen ja uskonnollinen johtaja. Usein hänet mielletään eräänlaiseksi heimopäälliköksi. Laibonin tehtävä on perinnöllinen, ja hänen vastuulleen kuuluvat muun muassa eri rituaalien hoitaminen.


title: Maasain kieli

text: Maasai eli maa on nilosaharalainen kieli, jota puhuvat pohjoisen Tansanian ja Kenian maasait. Kieltä puhuu äidinkielenään noin 1 297 000 henkilöä. Se on hyvin läheistä sukua Kenian keskiosissa elävien samburujen puhumalle samburun kielelle sekä Baringo-järven eteläpuolella elävän camus-heimon camusin kielelle. Maasaita kirjoitetaan latinalaisin aakkosin.


title: Maine State House

text: Maine State House on Yhdysvaltojen Mainen osavaltion lainsäädäntörakennus. Se sijaitsee osavaltion pääkaupungissa Augustassa. Rakennus on rakennettu vuosina 1829–1832 Mainen graniitista. Sen suunnittelusta vastasi alun perin yhdysvaltalainen arkkitehti Charles Bulfinch.


title: Maine State House

text: Rakennuksen sisätiloja uusittiin vuosina 1852 ja 1860. Vuosina 1890–1891 puolestaan rakennettiin kolmikerroksinen lisäsiipi, johon sijoitettiin osavaltiokirjasto. Nykyisen ulkonäkönsä lainsäädäntörakennus sai vuosina 1909–1910. Sitä suurennettiin arkkitehti G. Henri Desmondin piirustusten pohjalta. Lisäksi muun muassa rakennuksen alkuperäinen kupoli sai väistyä uuden tieltä.


title: Maine State House

text: 24. huhtikuuta 1973 Maine State House lisättiin Yhdysvaltain kansalliseen historiallisten kohteiden rekisteriin (National Register of Historic Places).


title: Kennebec Journal

text: Kennebec Journal on yhdysvaltalainen päivittäinen sanomalehti. Sitä julkaistaan Mainen osavaltion pääkaupungissa Augustassa. Lehti ilmestyy broadsheet-koossa. Lehden on omistanut vuodesta 1998 lähtien Blethen Maine Newspapers, The Seattle Times Companyn tytäryhtiö.


title: Kennebec Journal

text: Kennebec Journalin perustivat Russell Eaton ja Luther Severance vuoden 1825 tammikuussa. Lehti on Mainen osavaltion sanomalehdistä vanhin. Vuonna 2004 sen levikki oli 14 845 kappaletta.


title: Brand New Morning

text: Brand New Morning on rockyhtye Magnumin vuonna 2004 julkaistu kolmastoista studioalbumi.


title: Brand New Morning

text: Kaikki kappaleet on säveltänyt ja sanoittanut Tony Clarkin.


title: Brand New Morning

text: Japanissa julkaistu bonusraita:


title: Falklandinsaarten lippu

text: Falklandinsaarten lippu otettiin käyttöön 29. syyskuuta 1948. Lipun tausta on sininen ja lipun vasemmassa yläkulmassa on Union Jack. Sen vieressä on Falklandinsaarten vaakuna. Falklandinsaaret vaihtoi lippuansa vuonna 1999. Sitä ennen vaakuna oli valkoisen ympyrän sisässä.


title: Ben 10

text: Ben 10 on Man of Actionin luoma yhdysvaltalainen Daytime Emmy -palkittu piirrossarja, jonka tuotti Cartoon Network Studios. Sarja alkoi Yhdysvalloissa 27. joulukuuta vuonna 2005 Cartoon Networkilla ja päättyi 9. maaliskuuta 2008, jonka aikana tuotettiin yhteensä 49 jaksoa.


title: Ben 10

text: Sarjasta on tehty kaksi elokuvaa, joista ensimmäinen oli animaatioelokuva (suom. Ben 10: Omnitrixin salaisuus), ja se esitettiin Yhdysvalloissa 10. elokuuta 2007. Toinen elokuva oli ensimmäinen näytelmäelokuva ja se ilmestyi marraskuussa 2007. Pääosaa esittävät Graham Phillips, Haley Ramm ja Lee Majors.


title: Ben 10

text: Ben 10:stä tuotettiin spin-off , jonka esitys alkoi Yhdysvalloissa 18. huhtikuuta 2008. Sarjassa tarina sijoittuu viisi vuotta tulevaisuuteen Benin ollessa High Schoolissa


title: Ben 10

text: Suomessa sarjaa on esitetty maksullisella Cartoon Network:lla ja myöhemmin myös vuodesta 2010 lähtien MTV Juniorilla.


title: Ben 10

text:
Sarja keskittyy vasta 10-vuotiaaseen poikaan Ben Tennysoniin ja hänen serkkuunsa Gweniin sekä isoisäänsä Maxiin. He aloittavat kesänsä retkeilymatkalla, joka kuitenkin muuttuu hieman, kun Ben löytää leirintäalueelta muukalaisrannekellon. Hän tutkii Omnitrix-nimistä ranneketta, kun yhtäkkiä se tarttuu kiinni Benin ranteeseen. Pian hän saa huomata pystyvänsä muuntautumaan erilaisiksi avaruusolioiksi, joilla jokaisella on oma erikoiskykynsä.
Ben on tavallinen 10-vuotias poika, joka pelaa videopelejä, käy ulkona ja aiheuttaa ongelmia. Kaikki muuttuu kun hän saa kyvyn muuntautua kymmeniksi eri avaruusolioksi Omnitrixin avulla. Innostuksesta huolimatta Ben huomaa sankarina olemisen monimutkaisemmaksi, mitä hän oli kuvitellut.


title: Ben 10

text: Gwen on Benin tavoin 10-vuotias, joka on yleensä yrittää puhua serkulleen järkeä, kun tämä on aiheuttamassa harmia. Huolimatta siitä, että he riitelevät jatkuvasti keskenään Gwen on aina auttamassa Benia ongelmissaan ja ratkomassa Omnitrix -rannekkeen salaisuutta.


title: Ben 10

text: Benin isoisä Max oli itsekin nuorena eräänlainen sankari, joka jahtasi vaarallisia avaruusolioita. Kesälomansa hän viettää usein pojanpoikansa Benin kanssa, kaikki kuitenkin muuttuu, kun Ben saa supervoimia ja aloittaa uuden tehtävänsä pysäyttää rikollisia. Max yrittää kaikin keinoin kannustaa Benia tehtävissään ja toimii usein ryhmänsä aivoina kokemuksensa ansiosta.Ks. myös luettelo Benin avaruusolioista


title: Ben 10

text: "Ks. Luettelo Ben 10 -jaksoista"


title: The Island Years

text: The Island Years on thrash metal -yhtye Anthraxin ensimmäinen livealbumi, joka julkaistiin vuonna 1994 levymerkeillä Megaforce ja Island.


title: The Island Years

text: Kappaleet 1–8 nauhoitettiin Irvine Meadowsissa, Kaliforniassa 19. lokakuuta 1991. Kappaleet 9–12 nauhoitettiin Electric Lady -studiolla 28. tammikuuta 1992.


title: Meänmaan lippu

text: Meänmaan lippu eli meänkielellä Meänmaan flaku on Tornionlaakson meänmaalaisten lippu. Lippu otettiin käyttöön 15. heinäkuuta 2007, jolloin se nostettiin ensimmäisen kerran salkoon Övertorneålla ja Ylitorniolla. Lipun ovat suunnitelleet kirjailija Bengt Pohjanen ja Herbert Wirlöf.


title: Meänmaan lippu

text: Lippu on trikolori: siinä on kolme samanlevyistä, vaakasuoraa raitaa. Värit ovat ylhäältä lähtien keltainen, valkoinen ja sininen. Värit tulevat Ruotsin ja Suomen lippujen väreistä. Herbert Wirlöfin mukaan värit kuvaavat kullankeltaista aurinkoa, talvista jokinäkymää ja kesän sinistä taivasta. Bengt Pohjasen mukaan värit kuvastavat myös ikivanhaa tarinaa, jotka liittyvät itämerensuomalaiseen kansaan, kveeneihin, ja Islannin vanhoihin saagoihin. Lipun sivujen suhde on 7:11 eli sama kuin Viron lipussa.


title: Meänmaan lippu

text: Lipun vihkimisellä haluttiin symbolisesti yhdistää Tornionlaakso eli Meänmaa, joka jaettiin kahden valtion, Ruotsin ja Venäjän kesken vuonna 1809 Haminan rauhassa. Meänmaalaisten liputuspäiväksi on päätetty 15. heinäkuuta molemmilla puolin jokea.


title: Meagan Smith

text: Meagan Smith (s. 28. maaliskuuta 1986 Glendale, Kalifornia, Yhdysvallat) on yhdysvaltalainen näyttelijä.


title: Meagan Smith

text: Smith aloitti näyttelemisen 11-vuotiaana ja esiintyi aluksi useissa musikaaleissa kuten "The Wizard of Oz", "Mame", "Bye Bye Birdie", ja "The Music Man". Hänet nähtiin ensi kerran televisiossa vuonna 2000, kun Smith esitti elokuvan päähahmoa nuorempana. Tämän jälkeen hän esiintyi televisiomainoksissa ja teki samalla muutamia vieras esiintymisiä eri televisiosarjoissa. Kenties parhaitan Smith kuitenkin toistaiseksi tunnetaan Gwenin ääniroolista animaatiosarjassa Ben 10.


title: Neuvostoliiton kirjailijaliitto

text: Neuvostoliiton kirjailijaliitto () oli Neuvostoliiton kirjailijoiden virallinen ammattiliitto ja kattojärjestö vuodesta 1932. Kuulumatta siihen oli lähes mahdotonta saada yhtään teosta julkaistuksi.


title: Neuvostoliiton kirjailijaliitto

text: Kirjailijaliitto perustettiin keskuskomitean päätöksellä 23. huhtikuuta 1932. Ajankohta sijoittui Leninin kuoleman jälkeiseen valtakamppailuun, jolloin Stalin ei ainakaan vielä ollut noussut ehdottomaksi valtion ja puolueen johtajaksi. Sitä edeltäneet kirjailijoiden järjestöt, kuten intomielisesti neuvostojärjestelmää kannattanut Venäjän proletaarikirjailijoiden liitto RAPP lakkautettiin ja yhdistettiin järjestöön.


title: Neuvostoliiton kirjailijaliitto

text: Ensimmäinen neuvostokirjailijoiden kongressi järjestettiin elokuussa 1934, viisi vuotta Kominternin "kolmatta vaihetta". Kulttuuripolitiikkaa leimasi tuolloin jyrkän antifasistinen linja, jonka ympärille koottiin kaikkien maiden johtavat kirjailija ja intellektuellit. Läheinen Stalinin liittolainen Andrei Ždanov oli kulttuuripolitiikan johtava ajaja. Kongressissa otettiin käyttöön sosialistinen realismi. Se mukaan taiteen piti kuvata kamppailua sosialismia kohti parempaan elämään. Jäsenyys oli avoin kaikille sosialismia rakentamaan pyrkiville kirjailijoille ja kääntäjille puolueen jäsenyydestä riippumatta. Puhdistusten alkaessa vuosista 1934–1935 eteenpäin julkaisu ilman jäsenyyttä muuttui lähes mahdottomaksi.


title: Neuvostoliiton kirjailijaliitto

text: Ensimmäisessä kongressissa kirjailijaliiton puheenjohtajaksi valittiin itseoikeutetusti Maksim Gorki. Presidiumiin valittiin lisäksi Konstantin Fedin, Vsevolod Ivanov, Leonid Leonov, Mihail Šolohov, Fjodor Panfjorov, Aleksandr Serafimovitš, Aleksei Tolstoi, Aleksandr Fadejev ja Demjan Bednyi. Yhtä ensimmäisistä sessioista johtanut Boris Pasternak valittiin lautakuntaan Mihail Zoštšenkon, Boris Pilnjakin, Mihail Prišvinin ja Ilja Ehrenburgin ohella. Isaak Babel ja Juri Oleša olivat valvontalautakunnassa.


title: Neuvostoliiton kirjailijaliitto

text: Sääntöjen mukaan kolmen vuoden välein piti järjestää kongressi puheenjohtajiston valitsemiseksi, mutta seuraava järjestettiin vasta 1954. Kirjailijaliitto järjesti seuraavat kongressinsa syyskuun 1934 jälkeen joulukuussa 1954, 1959, 1967, 1971, 1976, 1981 ja 1986.


title: Neuvostoliiton kirjailijaliitto

text: Kirjailijaliitto julkaisi lehteä "Literaturnaja gazeta". Mikäli kirjailijat poikkesivat sosialistisesta realismista, heitä arvosteltiin lehdessä. Vakavien rikkomusten vuoksi saattoi tulla erotetuksi kirjailijaliitosta, minkä jälkeen virallinen julkaisutoiminta oli mahdotonta.


title: Ursula (kuvitteellinen hahmo)

text: Ursula on kuvitteellinen hahmo Disneyn "Pieni merenneito -"elokuvassa. Ursula on paha merinoita, joka himoitsee mertenkuninkaan Tritonin valtikkaa, jotta pääsisi valtaan. "Pienen merenneidon" lisäksi Ursula muistetaan myös pelistä "Kingdom Hearts" ja "" -elokuvaan perustuvassa PlayStation-pelissä. Elokuvassa Ursulan apureina toimivat mureenat nimeltään Kiero ja Liero.


title: Ursula (kuvitteellinen hahmo)

text: Ursulalla on sinertävän värinen iho ja valkoiset hiukset. Hän on lihava, mutta hänellä on lihaksikkaat mustekalan lonkerot. Ursulalla on tosin vain kuusi lonkeroa, vaikka mustekaloilla niitä on kahdeksan tai kymmenen. Ursulalla on myös sisko Morgana, joka on Ursulaa laihempi ja esiintyy elokuvassa "" merinoitana Ursulan tilalla. Ursula on äänestetty maailman parhaaksi piirroshahmoksi."Mikki Hiiren taikajoulu" ja "Mikin ketkuteatteri".


title: Ursula (kuvitteellinen hahmo)

text: Ursulan ja tämän nuoremman sisaren Morganan suomenkielisenä ääninäyttelijänä toimi Ulla Tapaninen.


title: Dodge Nitro

text: Dodge Nitro on katumaasturimalli. Nitro on rakennettu samalle pohjalevylle Jeep Libertyn kanssa ja se valmistetaan Toledo North Assembly Plantissa, Ohiossa. Toledo North on alun perin Jeepien kokoamista varten tehty tehdas. Nitro tuli tuotantoon elokuussa 2006 ja myyntiin syyskuussa 2006. Nitro tuli myös Euroopan markkinoille, kun Dodge-merkkiä alettiin tuomaan uudestaan Eurooppaan. Suomessa auto esiteltiin kesällä 2007.


title: Dodge Nitro

text: Normaalissa ajossa auto on takavetoinen. Nelivedon saa kytkettyä päälle kojelaudan katkaisimesta. Tällöin etuakseli kytkeytyy mukaan toimintaan. Neliveto on lähinnä tarkoitettu käytettäväksi vain silloin kun siihen todella on tarvetta. Akseleiden välillä ei ole lainkaan tasauspyörästöä, joten niiden pyörintänopeus on sama. Tämä rasittaa runsaasti voimansiirtoa ja vaikuttaa negatiivisesti ajettavuuteen suurissa nopeuksissa. Nitroa valmistetaan myös ainoastaan takavetoisena mallina.


title: Dodge Nitro

text: SXT-mallissa vaihteistona on kuusivaihteinen manuaali tai nelivaihteinen automaatti. SLT-mallissa saatavana on ainoastaan nelivaihteinen automaatti ja R/T-mallissa viisivaihteinen automaatti. Suomeen ei tuoda lainkaan 3,7-litraista bensiinimoottoria. 4-litraisen V6-moottorin kanssa on aina automaattivaihteisto ja R/T-varustelu.Dieselin maksimivääntö on automaatin kanssa 460 Nm ja manuaalivaihteiston kanssa 410 Nm.


title: Mazda CX-7

text: Mazda CX-7 on Mazdan crossover-SUV eli katumaasturi, joka esiteltiin mallivuodeksi 2007 ja jota valmistettiin vuoteen 2012 saakka. Auto on MX-Crossport-konseptiauton tuotantoversio, joka valmistettiin Japanin Hiroshimassa. Auto esiteltiin ensimmäisen kerran julkisuudessa vuoden 2006 New Yorkin autonäyttelyssä, ja tuotanto alkoi nopeasti esittelyn jälkeen Mazdan U2-tehtaassa. Euroopan ensiesittely tapahtui syksyllä 2006 Pariisin autonäyttelyssä. Pohjois-Amerikan markkinoille auto tuli jo toukokuussa 2006 ja Japanissa myöhemmin saman vuoden joulukuussa. Suomessa ensimmäiset autot tulivat jälleenmyyjille syyskuussa 2007.


title: Mazda CX-7

text: CX-7:n tuotanto loppui vuonna 2012, kun sen koettiin olevan liian lähellä hyvin menestynyttä Mazda CX-5 -mallia mutta huomattavasti sitä kalliimpi.


title: Mazda CX-7

text: Auton alustarakenne oli täysin uusi, mutta etujousitus oli peräisin Mazda MPV:stä ja takajousitus Mazda5:stä. Monet neliveto-osat ovat Mazda6 MPS -mallista, kuten myös 2,3-litrainen turboahdettu moottori. Ainoa vaihteistovaihtoehto oli aluksi kuusivaihteinen manuaalivaihteisto. Mazdan mallistossa CX-7 sijoittui Mazda CX-5:n ja Mazda CX-9:n väliin. Auto suunnittelussa on noudatettu Mazdan Zoom-Zoom-filosofiaa, ja pyrkimyksenä on ollut valmistaa urheiluauton ja SUV:n yhdistelmä - Sport Crossover SUV.


title: Mazda CX-7

text: Jousitus on täydellinen erillisjousitus, joka renkaassa on jäähdytetyt levyjarrut ja vakiovarusteita ovat myös lukkiutumattomat ABS-jarrut, ajovakauden hallintajärjestelmä ja luistonesto. Saatavilla oli etuveto ja Torque-Split-neliveto kahdella tietokoneohjatulla magneettikytkimellä. Kaikki Suomessa myydyt autot oli varustettu nelivedolla ja 6-portaisella manuaalivaihteistolla.Suomessa autoa myytiin Mid Grade- ja High Grade -varustelutasoilla.


title: Mazda CX-7

text: Pohjois-Amerikan markkinoilla varustetasoja oli kolme, ja ne kaikki olivat saatavana nelivedolla ja etuvedolla.


title: Mazda CX-7

text: 258 hv, 6-portaisella manuaalivaihteistolla


title: Mitsubishi Outlander

text: Mitsubishi Outlander on Mitsubishi Motorsin valmistama crossover-SUV-luokkaan kuuluva auto. Se esiteltiin vuonna 2001, jolloin mallinimenä oli Airtrek. Nykyistä Outlander-nimeä alettiin käyttää vientimarkkinoilla vuodesta 2003 lähtien.


title: Mitsubishi Outlander

text: Mitsubishi Airtek esiteltiin Japanissa kesäkuussa 2001. Moottorivaihtoehtoina oli 2,0- (93 kW) tai 2,4-litrainen R4. Viskokytkimellä toimivan nelivetoisen mallin lisäksi saatavilla oli pelkkä etuveto. Vuonna 2003 auto nimettiin Outlanderiksi, kun aloitettiin sen vienti Japanin ulkopuolelle, myös Suomeen. Tarjolla oli vain bensiinimoottoreita.


title: Mitsubishi Outlander

text: Toisen sukupolven Outlander esiteltiin Japanissa lokakuussa 2005. Auto on rakennettu uudelle Mitsubishi GS-pohjalevylle, joka on kehitetty yhdessä DaimlerChryslerin kanssa. Toisen sukupolven Outlanderin sisarmallit ovat Peugeot 4007 ja Citroën C-Crosser. Yhdysvalloissa uusi malli esiteltiin New Yorkin autonäyttelyssä huhtikuussa 2006 ja Euroopan markkinoille se tuli loppuvuodesta 2006. Ensimmäisen puolen vuoden aikana auto täytti myyntiodotukset ja niitä myytiin yhteensä yli 13.000 kappaletta. Autossa ja 5+2-istumapaikkaa. Vain kahdella istuimella varustettuna tavaratilan koko on 1.691 l. VW:n valmistama 2-litrainen Di-D-diesel (140 hv). Frankfurtin autonäyttelyssä syksyllä 2007 esitellään kaksi uutta moottorivaihtoehtoa: PSA Peugeot Citroenin valmistama 2.2 Di-D (156 hv) ja Mitsubishin oma 2.4 MIVEC (170 hv). Molemmat tulevat markkinoilla vuoden 2007 lopulla. Dieselin yhteydessä on aina neliveto, mutta 2,4-litraisen bensiinimoottorin yhteydessä on vaihtoehtona myös etuveto.


title: Mitsubishi Outlander

text: Kolmas sukupolvi esiteltiin Geneven autonäyttelyssä 2012. Tuotantoversio näki päivänvalon Venäjällä heinäkuussa 2012 ja muualla Euroopassa syyskuussa 2012.


title: Mitsubishi Outlander

text: Outlander PHEV on Mitsubishin ensimmäinen ladattava hybridi-malli, jossa yhdistyvät sähköauton ja polttomoottorikäyttöisen ajoneuvon ominaisuudet. Outlander PHEV saapui Suomeen syksyllä 2013.


title: Mitsubishi Outlander

text:
Tekniikka perustuu Mitsubishin i-MiEV sähköautossa käytössä olevaan sähköautotekniikkaan
, jota bensiinikäyttöinen moottori tukee tarvittaessa. Autossa on sekä etu- että taka-akselilla 60kW sähkömoottori ja lisäksi 2.0L bensiinimoottori; pääasiassa Outlander PHEV käyttää liikkumiseen etu- ja takasähkömoottoreita.


title: Mitsubishi Outlander

text: Kahden sähkömoottorin tekniikka mahdollistaa auton käyttämisen 4WD nelivetotilassa, vaikka ajetaan pelkästään sähköllä.


title: Mitsubishi Outlander

text: Autossa käytetään S-AWC (Super All Wheel Control)-tekniikkaa, joka yhdistää neliveto-,ajonvakautus- ja ABS-järjestelmät PHEV-järjestelmään. Koska etu- ja taka-akselin sähkömoottorit toimivat itsenäisesti ja niitä voidaan ohjata käytännössä viiveettä, saadaan aikaan tarkasti ohjattava 4WD-tekniikka.


title: Mitsubishi Outlander

text: Outlander PHEV voidaan ladata normaalista pistorasiasta. Latausaika on 4 tuntia täyteen lataukseen.(240V–15A). Auto on mahdollista ladata myös CHAdeMO-standardin mukaisella pikalatausasemalle 30 minuutissa (80 % taso).


title: Breath of Life

text: Breath of Life on rockyhtye Magnumin vuonna 2002 julkaistu kahdestoista studioalbumi. Se oli yhtyeen ensimmäinen studiolevy kahdeksan vuoden tauon jälkeen. Yhtyeessä ei ollut albumin nauhoitusten aikaan lainkaan rumpalia, joten kappaleiden taustalla on käytetty rumpukonetta.


title: Breath of Life

text: Kaikki kappaleet on säveltänyt ja sanoittanut Tony Clarkin, ellei toisin mainita.Rajoitetun painoksen bonusraidat:


title: I Am -liike

text: I Am -liike () on teosofiasta vaikutteita saanut uususkonnollinen liike, jonka perustivat 1930-luvulla Guy ja Edna Ballard.


title: I Am -liike

text: Kertomansa mukaan Guy Ballard oli vaeltamassa Mount Shastalla vuonna 1930, kun hän tapasi miehen, joka esittäytyi kreivi Saint-Germainiksi ja tarjosi elävöittävää juomaa. Kreivi Saint-Germain oli elänyt maan päällä useana ruumiillistumana ennen ylösnousemustaan. Hän kertoi, että ylösnousseet mestarit (joiden joukossa olivat Jeesus ja kreivi Saint-Germain itse) halusivat lähettää viestejä länsimaiselle yhteiskunnalle Ballardin ja tämän perheen kautta. Näiden viestien levittämiseksi perustettiin I Am -liike. Ballard julkaisi kirjoja nimellä Godfre Ray King.


title: I Am -liike

text: 1930-luvun loppuun mennessä Ballardien taloudellinen menestys herätti kritiikkiä. Gerald Bryan syytti kirjassaan Ballardeja siitä, että heidän perustamansa lahko oli tosiasiassa kultti, jonka opit oli plagioitu muualta ja että tarkoitus oli vain kerätä ”rakkauslahjoina” varoja kalliin elämäntyylin ylläpitämiseen ja että Ballardien väitteet siitä, että he olisivat estäneet suursodan Euroopassa ja sen sytyttyä suojanneet Yhdysvaltoja hyökkäykseltä, olivat keksittyjä.


title: I Am -liike

text: Lahkon uskottavuutta heikensi myös Guy Ballardin kuolema. Seuraajat olivat olleet siinä käsityksessä, että Ballardin olisi tullut nousta taivaaseen elossa olevana eikä vasta kuoltuaan.  Edna Ballard kuitenkin väitti saaneensa ilmoituksen, että ylösnousemus saattoi toteutua myös kuoleman jälkeen. Lisäksi hän ilmoitti kanavoivansa viestejä.


title: I Am -liike

text: Vuonna 1942 Edna ja Donald Ballardia syytettiin petoksista. Kanteen mukana Ballardit olisivat huijanneet ihmisiltä kolme miljoonaa dollaria esittämällä väitteitä yliluonnollisista kyvyistä, joihin eivät itsekään uskoneet. Väitteisiin sisältyi paitsi se, että Ballardit olivat valittuja jumalallisiksi sanansaattajiksi, myös se, että he olivat parantaneet satoja sairaita. Alioikeudessa valamiesten tuli arvioida vain sitä, uskoivatko Ballardit todella itse väitteisiinsä, ei sitä, olivatko väitteet totta. Eri oikeusasteissa keskusteltiin, oliko rajoitus oikein. Korkeimman oikeuden tulkinta oli, että uskonnollisten vakaumusten paikkansapitävyyttä ei tarvinnut arvioida mutta että väitteiden esittäjien rehellisyyttä kyllä. Lopulta langettava päätös kumottiin sillä perusteella, että valamiehiksi ei ollut päässyt lainkaan naisia.


title: I Am -liike

text: Poika Donald erosi liikkeestä 1957, joten Ednan kuoltua 1971 liikkeellä ei ollut enää profeettaa. Se jatkaa johtokunnan ohjaamana Ballardien aikoinaan välittämien viestien levittämistä. Liikkeeseen kuuluu noin kolmesataa paikallista ryhmää eri puolilla maailmaa.


title: I Am -liike

text: I am -liikkeen kolme mystistä totuutta ovat


title: Kumpulan kartano

text: Kumpulan kartano (), vanhemmalta nimeltään Kumtähden kartano, on Helsingin Kumpulan kaupunginosassa sijaitseva historiallinen kartano. Sen alueella sijaitsevat Kumpulan kaupunginosan vanhimmat rakennukset. Ne ovat kaikki peräisin 1800-luvulta, paitsi maakellarit 1700-luvulta. Kartanon vuonna 1841 valmistuneessa päärakennuksessa säilytetään nykyisin Luonnontieteellisen keskusmuseon geologisia kokoelmia. Kartanon puisto on muokattu kasvitieteelliseksi puutarhaksi, joka on kesäisin avoinna yleisölle. Kartanon geologisiin kokoelmiin voi tutustua kesäkaudella erityisinä yleisöpäivinä.


title: Kumpulan kartano

text: Ensimmäiset merkinnät kartanosta ovat 1460-luvulta. Säteritila siitä tuli vuonna 1481 ja rälssitila vuonna 1498. Muutaman kilometrin päähän kartanosta perustettiin Helsingin kaupunki vuonna 1550.


title: Kumpulan kartano

text: Kasvitieteilijä ja tutkimusmatkailija Peter Forsskål vietti varhaislapsuuttaan Kumpulassa. Hänen isänsä Helsingin kirkkoherra Johan Forsskåhl sai kartanon haltuunsa panttina linnoitusupseeri, eversti Johan Conrad Cedersparrelta toukokuussa 1732 . Perheen nuorin poika Peter oli silloin muutaman kuukauden ikäinen. Kumpulan kartano oli osa hänen kasvuympäristöään kunnes Johan Forsskåhl perheineen siirtyi Ruotsin puolelle vuonna 1740 ja panttioikeus kartanoon myytiin luutnantti Erik Armfeltille.


title: Kumpulan kartano

text: Kartanon omistajan, valtioneuvos ja vapaaherra Johan Gabriel von Bonsdorffin poika Hjalmar Gabriel Erik von Bonsdorff eli 'Kumpulan Paroni' (k. 1905) myi kartanon vuonna 1883 sen viimeiselle yksityiselle omaistajalle Herman Standertskjöld-Nordenstamille. Hän vuokrasi osan kartanon maista asuntotonteiksi, joista muodostuivat Hermannin ja Toukolan kaupunginosat sekä osa Vallilaa. Vuonna 1893 hän myi kartanon Helsingin kaupungille, ja vuonna 1906 sen alueet sekä Gumtähden kylässä ollut Wikbergin allodisäteri liitettiin Helsinkiin.


title: Kumpulan kartano

text: Vuosina 1905–1960 kartanoa vuokrasi lääkintöhallitus ja rakennukset toimivat sukupuolitautien sairaalana. Myöhemmin rakennukset olivat kaupungin vuokra-asuntoina lukuun ottamatta sairaalan entistä konttoria, joka toimi kansakouluna. Kansakoulu lopetti peruskoulu-uudistuksen myötä vuonna 1977, jolloin kaupunki myi kartanoalueen valtiolle. Kaksi vuotta myöhemmin rakennukset vuokrattiin yliopiston käyttöön tarkoituksena perustaa kasvitieteellinen puutarha ja kampusalue. Puutarhan rakentaminen aloitettiin vuonna 1987, mutta se muutettiin yleisölle avoimeksi vasta 2009. Matemaattis-luonnontieteellisen tiedekunnan kanslia toimi päärakennuksessa vuosina 1996-2014.


title: Auktsyon

text: Auktsyon ( ’huutokauppa’) on vuonna 1978 perustettu venäläinen rockyhtye. Yhtye on levyttänyt 13 albumia ja 4 kokoelmaa.


title: Georg Christoph Wagenseil

text: Georg Christoph Wagenseil (29. tammikuuta 1715 – 1. maaliskuuta 1777) oli itävaltalainen säveltäjä.


title: Georg Christoph Wagenseil

text: Wagenseil syntyi Wienissä vuonna 1715. Hänestä tuli Wienin hovin kapellimestarin, Johann Joseph Fuxin suosikkioppilas. Wagenseil teki omia sävellyksiään hoville vuodesta 1739 kuolemaansa asti. Hän toimi myös cembalistina ja urkurina. Hänen oppilaitaan oli mm. Johann Baptist Schenk (joka toimi myöhemmin Ludwig van Beethovenin opettajana). Wagenseil matkusteli hyvin vähän, ja kuoli Wienissä vietettyään siellä suurimman osan elämästään.


title: Georg Christoph Wagenseil

text:
Vaikka onkin suurelta osin unohdettua tänään, Wagenseil oli kuuluisa musiikin merkkihenkilö
aikakaudellaan – sekä Joseph Haydn että Wolfgang Amadeus Mozart ovat tunnettuja hänen musiikkinsa esittämisestä. Hän laati lukuisia oopperoita, kuoroteoksia, sinfonioita, konserttoja, kamarimusiikkia ja kappaleita kosketinsoittimelle.


title: Georg Christoph Wagenseil

text: Hänen ensimmäiset teokset olivat barokkia. Myöhemmin hänen musiikkinsa siirtyi galanttiin tyyliin.


title: Aavikkokenguru

text: Aavikkokenguru eli aavikkorottakenguru ("Caloprymnus campestris") on sukupuuttoon kuollut pussieläin, joka eli Australian keskiosissa maan kuivimmissa, kuumimmissa ja syrjäisissä osissa. Kenguru oli pienikokoinen, noin jäniksen kokoinen ja se oli äärimmäisen kestävä liikkumaan pitkiä matkoja nopeasti. Päivisin aavikkokenguru lepäsi huterasti tehdyissä pesissä ja tuli sieltä öisin ulos syömään. Kenguru oli niin sopeutunut kuiviin olosuhteisiin, että se arasteli jopa vetisiä mehikasveja. Eurooppalaiset löysivät lajin vuoden 1841 tienoilla jonka jälkeen sitä ei tavattu 90 vuoteen. Viimeinen havainto lajista tehtiin vuonna 1935.


title: Aavikkokenguru

text: Nisäkäsnimistötoimikunta on ehdottanut, että nimitys ”aavikkorottakenguru” vahvistettaisiin tämän lajin ensisijaiseksi suomenkieliseksi nimeksi.


title: Viron sotahistoria

text: Viron sotahistoria on osa Viron historiaa. Sotien syynä ei yleensä ole ollut virolaisten oma sotaisuus, vaan maan sijainti etupiirien rajamailla, idän ja lännen välissä.


title: Viron sotahistoria

text:
Viikingit hyökkäilivät virolaisten kimppuun matkallaan Venäjän takamaille. Venäläiset yrittivät vallata aluetta kolmetoista kertaa vuosina 1030-1192.
1200-luvulla ristiretkeläiset ja kiertelevät ryövärit hyökkäilivät pakanoita ja Baltian vauraita kaupunkeja vastaan, ja kalparitaristo suojeli Viron saksalaisia kaupunkeja.


title: Viron sotahistoria

text: Viroa hallinnut Saksalainen ritarikunta soti 1409 Puola-Liettuan kanssa.


title: Viron sotahistoria

text: Saksalaisten vallan heikentyessä Ruotsi ja Venäjä kävivät Virosta 25-vuotisen sodan 1570–1595, jonka päätteeksi Täyssinän rauhassa Venäjä tunnusti Ruotsin oikeuden Viron pohjoisosaan Käkisalmen lääniä vastaan. Pitkällisen sodan jälkeen Ruotsi sai Liivinmaan Puola-Liettualta vuonna 1629.


title: Viron sotahistoria

text: Viron vapaussota päättyi Tarton rauhaan 1920, missä Viro ja Neuvosto-Venäjä tunnustivat toisensa.


title: Viron sotahistoria

text: Viron kohtalo toisessa maailmansodassa päätettiin Molotov-Ribbentrop-sopimuksessa, missä Saksa ja Neuvostoliitto sopivat sen kuuluvan Neuvostoliiton etupiiriin. Ensin Neuvostoliitto vaati Virolta 28. syyskuuta 1939 yhteistoimintaa, miehitti sen jälkeen sotilastukikohdat, vaati hallituksen vaihtamista neuvostomyönteiseksi ja lopulta 17. heinäkuuta 1940 miehitti koko maan. Saksalaisten hyökkäyksen 1941 jälkeen Viro oli kolme vuotta saksalaisten miehittämä. Helmikuussa 1944 Neuvostoliitto iski takaisin Narvan rintamalla.


title: Viron sotahistoria

text: Uusi itsenäisyys 1991 saavutettiin ilman sotatoimia.


title: No-One but You

text: No-One but You/Tie Your Mother Down on brittiläisen rock-yhtye Queenin 5. tammikuuta 1998 julkaisema single.Euroopassa ja Japanissa julkaistussa singlessä "Tie Your Mother Down" -kappaleen sijalla on Mercuryn sävellys "Princes of the Universe" albumilta A Kind of Magic.Kyseessä on viimeinen John Deaconin levytys Queenin kanssa. Tämän jälkeen Deacon erosi yhtyeestä ja jäljelle jäi nykyinen kokoonpano Taylor-May.


title: Redrum

text: Redrum on suomalaisen arkkitehti- ja taiteilijaparin Casagrande & Rintalan arkkitehtoninen installaatio Anchoragen kaupungin keskustassa Alaskassa vuonna 2003. Teoksen on tilannut Alaska Design Forum. Työssä rautateitse kuljetettavista vanhoista öljytankeista on muotoiltu rakennus, jonka lattiana on kerros osterin kuoria. Teos on maalattu kirkkaan punaiseksi sisältä.


title: Redrum

text: Teoksen nimi "Redrum" tulee sanasta "murder", joka on kirjoitettu takaperin kuten elokuvassa The Shining – Hohto. Työ käsittelee öljyn, sodan ja ympäristötuhojen välistä yhteyttä.


title: Juha Kouvalainen

text: Juha Kouvalainen (s. 10. heinäkuuta 1979 Iisalmessa) on kuopiolainen sarjakuvantekijä, kuvittaja, graafikko ja IT-alan yrittäjä. Kouvalainen tunnetaan sarjakuvantekijänä erityisesti Loikan vuoksi -verkkosarjakuvastaan sekä Kvaak.fi-sarjakuvaportaalista.


title: Juha Kouvalainen

text: Yrittäjänä Juha Kouvalainen on toiminut vuodesta 2000. Hänen yrityksensä Nettihotelli Internet Oy tarjoaa webhotelli- ja verkko-osoiterekisteröintipalveluita. Kouvalainen kuvittaa myös satunnaisesti eri lehtien artikkeleita.


title: Forssan rautatieasema

text: Forssan rautatieasema (lyh. Fr, ratakm 22+400) oli Forssan kaupungin keskustassa sijainnut kapearaiteisen Jokioisten rautatien liikennepaikka ja eteläinen päätepiste. Liikennepaikka avattiin yleiselle liikenteelle vuonna 1898, ja se oli käytössä Jokioisten rautatien lakkauttamiseen eli vuoteen 1974 saakka, jonka jälkeen liikennepaikan kiskotus ja rakennukset purettiin.


title: Forssan rautatieasema

text: Forssan liikennepaikka oli rautatien keskusliikennepaikka, ja siellä sijaitsi myös rautatieyhtiön konttori. Forssa oli myös yhdysliikenneasema, sillä Jokioisten rautatien ratalinjalta oli suora yhteys Forssan sähkörataan vuosina 1899–1973.


title: Forssan rautatieasema

text: Forssan asemarakennus oli rakennettu Valtionrautateiden viidennen luokan asemarakennuksen piirustuksia soveltaen, ja myöhemmin Forssan asemarakennuksen piirustuksia käytettiin rakennettaessa asemarakennukset Haminan yksityisrautatielle Metsäkylään ja Liikkalaan.


title: Forssan rautatieasema

text: Rakennusta laajennettiin ensimmäisen kerran jo muutaman vuoden kuluttua sen valmistumisesta. Rakennukseen tehtiin myös huomattavia muutos- ja uusimiskorjauksia vuonna 1933, jolloin rakennuksen pohjapinta-ala kasvoi 264 neliömetriin.


title: Forssan rautatieasema

text: Asemarakennus purettiin vuonna 1976.


title: Forssan rautatieasema

text: Tavarasuoja rakennettiin alun perin yhtä aikaa asemarakennuksen kanssa, ja sitä laajennettiin vuonna 1923. Rakennuksen edessä oli alun perin puinen lastauslaituri, joka korvattiin suurelta osin betonisella laiturirakennelmalla vuonna 1944. Tavarasuoja purettiin vuonna 1982.


title: Forssan rautatieasema

text: Liikennepaikalle rakennettiin alun perin kaksipilttuinen veturitalli, mutta se laajennettiin kolmipilttuiseksi jo vuonna 1899. Tallia laajennettiin lisää vuonna 1923, ja vuonna 1924 tallin yhteyteen muurattiin tiilirakenteinen vaununkorjaushalli. Veturitalliin saatiin myös pyöräsorvi 1960-luvulla toimintansa lopettaneelta Loviisa–Vesijärven rautatieltä. Pyöräsorvi on nykyisin Jokioisten Museorautatien kokoelmissa Minkiön asemalla. Tallirakennus purettiin vuonna 1982.


title: Forssan rautatieasema

text: Vuodesta 1898 alkaen Forssan ratapiha käsitti pääraiteen ja kaksi sivuraidetta. Lännestä tuleva pääraide jatkui aseman ohitse itään ja kääntyi ratapihan itäpäässä kohti etelää ja Forssan tehtaille. Kuormausraiteiston laajennus valmistui vuonna 1931, ja vuonna 1935 ratapihan sivulle rakennettiin kenttärataa 250 metrin verran eri varastojen ja kuormauspaikan välisen liikenteen helpottamiseksi. Vuonna 1936 Osuusliike Tammi rakennutti oman raiteen ratapihalta varastolleen. Viimeisen laajennuksen toteuttivat vuonna 1969 rautatieharrastajat, kun ratapihalta rakennettiin pistoraide tallille, jossa säilytettiin Hyvinkään–Karkkilan rautatien veturia numero 5.


title: Forssan rautatieasema

text: Kaikki liikennepaikan raiteet purettiin vuonna 1974 ja viimeisetkin rakennukset 1980-luvulla. Nykyisin Forssan veturitallin paikalla sijaitsee viihdeuimala Vesihelmi, ja asemarakennus on sijainnut 1970-luvun lopulla rakennetun virastotalon, silloisen poliisiaseman, pääsisäänkäynnin paikalla.


title: Maksimilian II

text: Maksimilian II (1. elokuuta 1527 Wien – 12. lokakuuta 1576 Regensburg) oli Pyhän saksalais-roomalaisen keisarikunnan keisari vuosina 1564–1576. Hän oli myös Böömin kuningas vuodesta 1562 ja Unkarin kuningas vuodesta 1564.


title: Maksimilian II

text: Maksimilian harjoitti liberaalia politiikkaa uskonnon suhteen, joten hänen valtakautensa oli rauhallinen jakso katolisten ja protestanttien välisissä kiistoissa. Hän oli humanisti ja taiteiden suojelija, mutta epäonnistui useimmissa ulkopoliittisissa pyrkimyksissään.


title: Maksimilian II

text: Maksimilianin vanhemmat olivat keisari Ferdinand I ja Böömin Anna. Hänen setänsä oli keisari Kaarle V, jonka pojan, Filip II:n olisi normaalisti pitänyt periä isänsä asema keisarina. Kuitenkin vuoden 1553 sopimuksen mukaan Maksimilian korvasi Filipin keisarillisen kruunun perijänä.


title: Maksimilian II

text: Ferdinandin asema Unkarin kuninkaana oli kiistanalainen, sillä ottomaanien tukema Transilvanian ruhtinas János Zsigmond oli kruunattu Unkarin kuninkaaksi jo vauvana. Vuonna 1565 solmitussa rauhassa János Zsigmond kuitenkin suostui tunnustamaan Maksimilian II:n Unkarin kuninkaaksi ja Transilvanian aseman Unkarin alusmaana.


title: Maksimilian II

text: Vuonna 1548 Maksimilian nai Kaarle V:n tyttären, serkkunsa Marian (1528–1603). Heille syntyi yhteensä kuusitoista lasta, joista vain seitsemän eli aikuisikäiseksi.


title: Aavikkojäniskenguru

text: Aavikkojäniskenguru ("Lagorchestes asomatus") on sukupuuttoon kuollut kengurulaji, joka eli ilmeisesti Australian keskiosissa. Lajista tiedetään erittäin vähän.


title: Aavikkojäniskenguru

text: Aavikkojäniskengurusta on löydetty vain yksi ruumis vuonna 1932 Australian Pohjoisterritoriosta Mt Mackayn ja Mackay-järven välistä. Ruumiista säilöttiin ainoastaan sen kallo, ja tämä on ainoa todistus lajin olemassaolosta ja sen sukupuuttoon kuolemisesta. Tosin paikallisten kertomusten mukaan laji saattoi olla elossa vielä 1960-luvun alussa. Sukupuuton syinä pidetään ensisijaisesti vieraslajeja, kuten kissoja ja kettuja, mutta mahdollisesti myös tulipaloilla oli vaikutusta.


title: Doraemon

text: Doraemon () on Fujiko F. Fujion luoma manga, josta tehtiin sittemmin myös animesarja. Sarjakuvan päähenkilö on Doraemon, robottikissa, joka matkaa tulevaisuudesta auttamaan koulupoika Nobita Nobia. Sarjakuva alkoi ilmestyä vuonna 1969, ja sitä tehtiin yhteensä 1 344 tarinan verran. Doraemon on Japanissa erittäin suosittu ja tunnettu hahmo. Animesarjaa on esitetty useissa maissa ympäri maailman, ja se on tehnyt Doraemonista myös kansainvälisen ilmiön. Doraemonista on tehty lisäksi useita pitkiä elokuvia.


title: Doraemon

text: Doraemon on robottikissa, joka on valmistettu Matsushiban robottitehtaalla 3. syyskuuta 2112. Se on väriltään sinivalkoinen, kuitenkin se oli alun perin keltavalkoinen. Doraemon pelkää hiiriä, sillä robottihiiri on purrut siltä korvat 2100-luvulla. Doraemonilla on taipumus joutua paniikkiin hätätilanteissa. Doraemon painaa 129,3 kiloa ja on 129,3 cm pitkä. Säikähtäessään Doraemon voi pinkaista juoksuun 129,3 kilometrin tuntinopeudella ja loikata 129,3 metriä.


title: Doraemon

text: Nobita Nobi (野比のび太) on neljäsluokkalainen, joka asuu Tokiossa ja on perheensä ainut lapsi. Nobita käyttää yleensä silmälaseja, poolopaitaa ja sortseja. Nobitalla on paljon vikoja. Hän on laiska, hidasälyinen, epäonninen ja kehno urheilussa. Tarinat saavatkin yleensä käyttövoimansa Nobitan kommelluksista. Nobitalla on kuitenkin vahva oikeudentaju, eikä hän epäröi auttaa muita, jos nämä joutuvat pulaan.


title: Doraemon

text: Shizuka Minamoto (源静香) on nokkela ja ystävällinen tyttö, johon Nobita on ihastunut ja jonka kanssa hän myöhemmin menee naimisiin. Shizuka rakastaa kylpemistä, bataatteja ja viulunsoittoa, joskin hän soittaa viulua huonosti.


title: Doraemon

text: Takeshi Gōda, (剛田武) lempinimeltään Gian, on suuri, voimakas ja äkkipikainen. Hänellä on yleensä yllään oranssi paita. Gian on huono kokki, ja hänellä on kamala lauluääni, mutta siitä huolimatta hän uskoo olevansa hyvä laulaja ja pakottaa muut kuuntelemaan laulamistaan. Osa tarinoista perustuu siihen, että Nobita ystävineen yrittää vältellä Gianin laulukonsertteja.


title: Doraemon

text: Suneo Honekawa (骨川スネ夫) on kerskuri, joka esittelee mielellään Nobitalle varakkuuttaan. Suneo ja Gian kiusaavat usein Nobitaa. Suneo on hyvä luonnontieteissä, ja hänellä on myös taiteellisia lahjoja.


title: Elephant (albumi)

text: Elephant on yhdysvaltalaisen rock-yhtyeen The White Stripes neljäs studioalbumi, joka julkaistiin vuonna 2003.


title: Elephant (albumi)

text: Albumi debytoi sijalla #1 Britanniassa ja sijalla the #6 Yhdysvalloissa. Albumi voitti Grammyn kategoriassa: "Best Alternative Album and Best Rock Song" (kappaleesta "Seven Nation Army"). Albumin muut kuuluisat kappaleet ovat "The Hardest Button to Button" ja cover Burt Bacharachin ja Hal Davidin kappaleesta "I Just Don't Know What to Do with Myself". Levy sijoittui myös sijalle 39. Channel 4:n listalla "100 greatest albums".


title: Elephant (albumi)

text: Kaikki kappaleet kirjoittanut Jack White, ellei toisin mainittu.


title: James Nathanson

text: James Nathanson on kuvitteellinen hahmo "24"-televisiosarjan viidennellä tuotantokaudella. Hahmoa esittää Geraint Wyn Davies.


title: James Nathanson

text: James Nathanson on Yhdysvaltain keskustiedustelupalvelu CIA:n entinen agentti, joka kuuluu presidentti Charles Loganin hallituksessa toimivaan salaliittoon. Loganin määräysten alaisena oleva Nathanson värvää puolustustarvikeyhtiö Omicron Internationalin varapääjohtaja Christopher Hendersonin salaliiton jäseneksi. Henderson toimittaa Nathansonille kaksikymmentä Sentox-hermokaasukanisteria. Nathanson ottaa yhteyden venäläisen liikemiehen Vladimir Bierkon johtamaan terroristijärjestöön ja lupaa toimittaa heille kanisterit, joita Bierko suunnittelee kuljettavansa Yhdysvalloista Venäjälle ja käyttävänsä Moskovan väestön tappamiseen. Bierko ei kuitenkaan ole tietoinen siitä, että Nathansonin ja muiden salaliittolaisten pyrkimyksenä on laukaista kanisterit, kun terroristit olisivat saapuneet päämajaansa Keski-Aasiassa. Suunnitelman mukaan tapaus aiheuttaisi kriisitilanteen, josta Yhdysvallat saisi tekosyyn miehittää Keski-Aasian öljykentät. Nathanson myös värvää presidentti Loganin kansliapäällikkö Walt Cummingsin salaliiton jäseneksi, mutta Cummings luulee itsensä ja Nathansonin olevan salaliiton ainoat jäsenet.


title: James Nathanson

text: Koska Nathanson on kätkenyt kanisterit Ontarion kansainvälisen lentoasemalla sijaitsevaan hangaariin, Bierko lähettää Anton Bereskhin johtaman pienen terroristijoukkion, joka ottaa haltuunsa yhden terminaaleista. Terroristit uhkaavat teloittaa ottamansa panttivangit, mikäli samana päivänä Yhdysvalloissa vieraileva Venäjän presidentti Suvarov allekirjoittaisi presidentti Loganin kanssa Venäjän ja Yhdysvaltain välisen terrorismin vastaisen yhteistyösopimuksen. Panttivankikriisin aikana Nathanson on yhteydessä Bereskhin kanssa, ja Cummingsilta saamiensa tietojen avulla varoittaa terroristeja terminaaliin piiloutuneesta Jack Bauerista. Vaikka terroristit saavat Jackin kiinni, Curtis Manningin johtama iskuryhmä tunkeutuu terminaaliin, vapauttaa panttivangit ja tappaa terroristit. Nathanson kuitenkin tietää, että panttivankikriisi on tarkoitettu pelkäksi harhautukseksi, jonka turvin Ivan Ervikhin johtama terroristijoukkio saa salakuljetettua hermokaasukanisterit pois lentoasemalta.


title: James Nathanson

text: Kun terroristit saapuvat satamaan ja ovat aikeissa kuljettaa hermokaasu Venäjälle, he saavat selville salaliittolaisten todelliset suunnitelmat. Bierko määrää Nathansonin eliminoitavaksi, jolloin terroristit jäljittävät ja tappavat kaikki Nathansonille työskentelevät henkilöt. Nathanson itse pakenee, ja matkan aikana hän ottaa yhteyttä ”Alfa-7”-nimiseen työntekijäänsä. Nathanson määrää hänet tuhoamaan kaikki tietokannat, mutta hetkeä myöhemmin Bierkolle työskentelevä terroristi tappaa Alfa-7:n. Nathanson ymmärtää Bierkon saaneen selville salaliittolaisten aikeet terroristien pettämisestä. Hän ottaa yhteyden CTU:n Los Angelesin osastossa työskentelevään Audrey Rainesiin ja pyytää tätä ottamaan yhteyden Jack Baueriin, jonka Lynn McGill on määrännyt pidätettäväksi. Nathanson haluaa tehdä yhteistyötä Jackin kanssa, koska hän tahtoo estää terroristeja käyttämästä hermokaasua Yhdysvaltain maaperällä.


title: James Nathanson

text: Nathanson ja Jack sopivat, että he kohtaisivat toisensa hylätyssä rakennuksessa, mutta Nathanson joutuu terroristien hyökkäyksen kohteeksi ennen kuin Bauer saapuu paikalle. Nathanson pakenee rakennuksen katolle, mutta terroristit onnistuvat ampumaan Nathansonin helikopterista. Jack pakottaa helikopterin vetäytymään ampumalla sen polttoainesäiliöt, mutta Nathanson on haavoittunut kuolettavasti. Ennen kuolemaansa Nathanson antaa Jackille tietokonesirun, jonka sisältämien tietojen avulla tämä ja Chloe O’Brian saavat selville hermokaasun ja Christopher Hendersonin välisen yhteyden.


title: James Nathanson

text: Viidennen kauden jaksossa "8.00–9.00" Nathansonin piilopaikassa voi huomata näyttöruudun, jossa nähdään presidentti David Palmerin salamurhayritys toiselta tuotantokaudelta.


title: Emurata

text: Emurata on itäafrikkalaisen maasai-heimon rituaali, jossa pojat ympärileikataan ja tytöt silvotaan. Vanhat miehet leikkaavat nuoren pojan, joka ei saa itkeä tai tuottaa ääntä seremonian aikana, kun taas vanhemmat naiset toteuttavat nuorten tyttöjen silpomisen, minkä aikana itkeminen on sallittua.


title: Emurata

text: Kenian hallitus on epäonnistunut yrityksissä kitkeä tätä perinnettä, koska sen suurimmat puolustajat ovat maasainaisia. Tyttöjen ympärileikkaus on kiellettyä sekä Tansaniassa että Keniassa. Nuorten tyttöjen silpomisperinnettä ylläpitää myös vanha maasaimiesten ajatus siitä, että tyttö, jota ei ole silvottu, ei ole naimisiinmenokelpoinen.


title: Emurata

text: Ympärileikkauksen myötä pojat saavuttavat miehen aseman yhteisössä. Varsinainen rituaali on rankka, sillä se suoritetaan tylsällä puukolla, se kestää yhteensä monta päivää, ja koko ajan muut heimon jäsenet pilkkaavat ja lyövät poikia. Tarkoituksena on vahvistaa pojat kestämään mitä vain.


title: Get Behind Me Satan

text: Get Behind Me Satan on Yhdysvaltalaisen rock-yhtyeen The White Stripes viides studioalbumi, joka julkaistiin vuoden kesäkuussa 2005. Jack White äänitti albumin omilla Third Man studioillaan Detroitissa, Michiganissa, ja miksasi sen Ardent studioilla Memphisissä, Tennesseessä.


title: Get Behind Me Satan

text: Albumi debytoi Yhdysvalloissa Billboard 200 -listan toisella sijalla. Suomessa se ylsi Suomen virallisen listan sijalle 13, ja pysyi listalla yhteensä kahdeksan viikkoa.


title: Get Behind Me Satan

text: "Rolling Stone" -lehti rankkasi sen kolmenneksi listalla "Top 50 Records of 2005" , ja se voitti vuonna 2006 Grammyn kategoriassa "Best Alternative Music Album". Albumi pääsi myös "Robert Dimeryn" listalle "1001 Albums You Must Hear Before You Die" vuonna 2006.


title: Get Behind Me Satan

text: Kaikki kappaleet kirjoittanut Jack White.


title: Kiinanriisihaikara

text: Kiinanriisihaikara ("Ardeola bacchus") on pieni haikaralaji, josta tunnetaan tarhakarkuriksi tulkittu havainto Suomesta: 17.-19.7.2007 Rautavaaralla. Laji on läheistä sukua rääkkähaikaralle. Lajin kuvaili ja nimesi Charles Lucien Bonaparte 1855.


title: Kiinanriisihaikara

text: Linnun pituus on noin 47 cm ja siipien kärkiväli 75-90 cm. Juhlapukuinen kiinanriisihaikara eroaa lähilajeistaan voimakkaan punaruskean pään kaulan ja rinnan perusteella. Lisääntymisajan ulkopuolella laji muistuttaa jonkin verran harmaahaikaraa, mutta on selkeästi pienempi ja ruskehtavampi.


title: Kiinanriisihaikara

text: Pesii laajalla alueella Kiinassa ja Kaakkois-Aasiassa. Maailman populaation suuruus on huonosti tunnettu, ollen haarukassa 25 000–1 miljoonaa yksilöä. Lajin kanta on elinvoimainen. Pohjoiset populaatiot muuttavat Malakan niemimaalle ja Borneoon. Laji oli tavattu ennen Suomen havaintoa Länsipalearktisella alueella kolme kertaa. Kaikkien havaintojen on tulkittu koskevan lintutarhoista karanneita yksilöitä, joten niitä ei olla hyväksytty havaintomaiden lajilistoihin.


title: Kiinanriisihaikara

text: Pesii erityyppisillä kosteikoilla ja lammilla, sekä makeassa että suolaisessa vedessä.


title: Kiinanriisihaikara

text: Laji pesii usein muiden haikaroiden muodostamissa yhdyskunnissa. Pesä on tavallisesti puussa, joskus myös korkeassa ruohokasvillisuudessa. Munamäärä on 3-6. Haudonta kestää noin 25 päivää, molemmat emot hautovat.


title: Kiinanriisihaikara

text: Kaloja, äyriäisiä, hyönteisiä ja sammakoita.


title: Rehtijärvi

text: Rehtijärvi on kylä Jokioisten kunnassa Kanta-Hämeessä. Kylä sijaitsee maanviljelysmaiseman keskellä Rehtijärven ympärillä valtatien 2 länsi- ja itäpuolla, noin viiden kilometrin päässä Jokioisten keskustaajamasta ja noin kahdeksan kilometrin päässä Forssan keskustasta. Puolustusvoimien varalaskupaikka sijaitsee Rehtijärven kylässä kakkostiellä.


title: Rehtijärvi

text: Varhaisin maininta Rehtijärven kylästä on vuodelta 1507 ja tuolloin Rehtijärvellä oli jo vähintään viisi taloa Rehtijärvestä lähtevän Rehtiojan suussa, jonne kylä alun perin syntyi.


title: Rehtijärvi

text: Kylän maisemaa hallitsevat pelto- ja niittyaukeat, joiden keskeltä kohoavat metsäiset Myllyorko ja Yökönmäki. Rehtijärven pohjoisrannalla sijaitsee pidempään harjujaksoon kuuluva Kirmunharju, jonka päällä kulkee vanha kirkkotie. Sitä pitkin väki kulki Humppilasta Tammelaan kirkkoon. Kirmunharjun alueelle on vuonna 1992 perustettu noin 10 hehtaarin suuruinen luonnonsuojelualue, jota metsähallitus ylläpitää. Metsäalueet sekä asutus ovat pääasiassa keskittymeet kylän yläville alueille, alavempien maiden ollessa maanviljelys- ja laidunmaina. Rehtijärven länsirajaa pitkin virtaa kapea Jänhijoki, joka laajenee matalaksi Setälänlammeksi Kiipun rajan tuntumassa. Jänhijoki on Rehtijärven ja Jänhijoen kylän rajana. Rehtijärven naapurikyliä ovat Jänhijoen ja Kiipun lisäksi Minkiön, Lamminkylän ja Latovainion kylät sekä Forssan puolella sijaitsevat Vieremän ja Kalsun kylät.


title: Rehtijärvi

text: Rehtijärvellä toimi vuosina 1922–1993 Rehtijärven maatalousoppilaitos, joka perustettiin Jokioisten kartanon maille. Se vihittiin käyttöön 10. tammikuuta 1922. Oppilaitoksen uusklassistinen päärakennus rakennettiin vuosina 1919–1921. Se paloi vuonna 1930, ja palon jälkeen rakennusta korotettiin kerroksella, jolloin rakennus sai nykyisen muotonsa. Maatalousoppilaitoksen rakennuksista osa on siirtynyt yksityiseen omistukseen, mutta alueella toimii yhä Luonnonvarakeskuksen Minkiön pihattonavetta. Maatalouskoulun entisessä päärakennuksessa toimi vuonna 2015 yksityinen hoivakoti, ja Jokioisten kartanon entisellä sivutilalla Rehtijärven kartanossa Rehti-Koti-asumispalveluyksikkö. Rehtijärvellä sijaitsee Rehtilän nuorisoseuran ja Jokioisten maamiesseuran omistama seurojentalo Rehtilä. 1920-luvulla perustettu Rehtijärven kansakoulu lakkautettiin 1970-luvulla oppilaspulan takia. Koulu on nykyään asuinkäytössä.


title: Rehtijärvi

text: Jokioisten kartanon merkitys myös Rehtijärvellä on ollut suuri, kuten on koko muulle Jokiläänillekin. Vielä 1900-luvun alussa kartano hallitsi lähes koko kylää ja kylän väki oli muutamaa poikkeusta lukuun ottamatta kartanon alustalaisia, torppareita ja mäkitupalaisia. Rehtijärvellä toimi kartanon sivutila, Rehtijärven kartano Rehtijärven länsipäässä avaralla harjanteella. Rehtijärven kartano oli 333 hehtaarin peltopinta-alallaan Jokioisten kartanon suurin sivutila ja karjamäärällisestikin suurin kartanon 16:sta sivutilasta yli 200 nautayksiköllään. Lex Kallion ja torpparilain myötä Rehtijärvelle syntyi kymmenittäin pientiloja 1920-luvulla. Kartanon maille perustettiin myös pienviljelijäkoulu. Edelleen nykypäivänäkin Jokiositen kartanoilta valtiolle siirtyneellä maaomistuksella on kylässä näkyvä rooli vanhan pienviljelijäkoulun kupeessa toimivan Luonnonvarakeskuksen tutkimusnavetan ja koeviljelmien muodossa. Rehtijärven kartanon rakennuksista on jäljellä tiilinen työväenkasarmi aivan Rehtijärventien vierellä, suuri navetta ja useampia talousrakennuksia, jotka muodostavat näyttävän kokonaisuuden osana Minkiön-Savikon-Rehtijärven maakunnallisesti arvokasta kulttuurimaisemaa.


title: Avomarjapussi

text: Avomarjapussi on marjapussista kehitetty kahden pelaajan korttipeli. Avomarjapussissa osa korteista on avoimia, toisin kuin alkuperäisessä marjapussissa. Osa pelaajan omista korteista on myös piilossa, joten peliin syntyy lisää yllätyksellisyyttä ja taktikointi hieman vähenee. Säännöt ovat täysin samat kuin marjapussissa. Avomarjapussia on mahdollista pelata myös kolmella pelaajalla.


title: Avomarjapussi

text: Marjapussin tapaan korttipakasta poistetaan kortit väliltä 2–5. Kahden hengen pelissä molemmille pelaajille jaetaan seitsemän korttia kuvapuoli alaspäin pöydälle ja näiden päälle kortit kuvapuoli ylöspäin. Pelaajille jaetaan myös neljä korttia käteen. Kolmella pelaajalla jako tapahtuu samalla tavalla, mutta pöytään tulee vain neljä samanlaista kahden kortin pinoa.


title: Avomarjapussi

text: Peli etenee tikkipelinä tavallisen marjapussin säännöin. Tikkeihin saa lyödä kortteja kädestä tai omia pöydällä kuvapuoli ylöspäin olevia kortteja. Kun pöydältä lyö kortin tikkiin, saa alla olevan kortin kääntää pöydälle pelattavaksi. Valttit ja pikkaset voi muodostaa kädessä ja pöydällä kuvapuoli ylöspäin olevista ja korteista. Pistelasku on sama kuin marjapussissa.


title: Avomarjapussi

text: Vaikka avoimet ja itseltä piilossa olevat kortit heikentävätkin taktikointia, säilyy pelissä silti aito marjapussin henki. Itselleen edullista on säästellä kädessä olevia hyviä kortteja, joita vastustaja ei ennakkoon näe. Pöydällä piilossa olevien korttien mahdollisimman aikainen kääntäminen auttaa hahmottamaan vastustajan kortteja.


Pieni merenneito II: Atlantiksen salaisuus ("The Little Mermaid II: Return to the Sea") on Disneyn animaatioelokuva vuodelta 2000. Se on jatko-osa vuonna 1989 ensi-iltansa saaneelle "Pieni merenneito" -elokuvalle. Jatko-osan pääosassa on Arielin ja prinssi Erikin tytär Melody, joka haluaa uida meressä vanhempiensa kielloista huolimatta. Hän ei tiedä äitinsä merenneitomenneisyyttä, sillä häntä halutaan suojella meressä asuvalta noidalta.


title: Pieni merenneito II: Atlantiksen salaisuus

text: Elokuva on "Pieni merenneito" -animaatioklassikon ensimmäinen jatko-osa. Sitä ei suunnattu teatterilevitykseen vaan se julkaistiin suoraan videolle. Alkuperäinen elokuva sai myös toisen, "" -nimisen jatko-osan vuonna 2008. Sen tapahtumat sijoittuvat kuitenkin ajalle ennen ensimmäisen elokuvan tapahtumia.


text: Ariel ja prinssi Erik eivät ole kertoneet tyttärelleen Melodylle meren väestä tai Atlantiksesta ilkeän noidan, Morganan, vuoksi. Morgana on edellisestä elokuvasta tutun Ursulan sisko. Melody kuitenkin uhkaa vanhempiaan ja uskaltautuu mereen. Eräänä päivänä hän löytää merestä medaljongin, jossa on hänen nimensä, ja päättää selvittää mistä on kyse. Morgana aikoo käyttää Melodya kukistaakseen Tritonin ja saadakseen seitsemän meren herruuden.


text: Jonkin verran edellisen elokuvan tapahtumia myöhemmin Ariel (Nina Tapio) ja Erik (Jyri Ojaluoma) juhlivat laivalla tyttärensä Melodyn syntymää. Arielin isä, kuningas Triton (Esa Saario), lahjoittaa pikku Melodylle maagisen medaljongin. Juhlat kuitenkin keskeytyvät, kun kuolleen Ursulan sisar Morgana (Ulla Tapaninen) uhkaa vahingoittavansa Melodya, jollei Triton luovuta hänelle atraintaan. Ariel ja Erik estävät kuitenkin yhdessä Morganan aikeet.


text: Morganan kostoa peläten Ariel päättää olla kertomatta Melodylle lainkaan, että hän on ollut merenneito ja asunut merenpohjassa Atlantiksessa. Melodyn medaljonki heitetään mereen, ja Arielin ja Erikin linnan ympärille rakennetaan suuri muuri, joka eristää linnan merestä.


text: Kaksitoista vuotta myöhemmin Melody (Emmi Pakkanen) ei tiedä mitään äitinsä merenneitomenneisyydestä, ja häntä on kielletty menemästä lähellekään merta. Melody on kuitenkin ottanut tavakseen livahtaa ulos linnasta mennäkseen mereen uimaan. Eräänä päivänä hän löytääkin merestä vanhan medaljonkinsa. Nähdessään oman nimensä kaiverrettuna medaljonkiin Melody menee äitinsä puheille, mistä seuraa valtaisa riita. Melody suuttuu äidilleen, kun tämä ei suostu kertomaan hänelle totuutta, ja hankkii itselleen veneen ja soutaa pois kotoa. Ariel ja Erik saavat pian tietää, että Melody on karannut. Triton käyttää voimiaan muuttaakseen Arielin takaisin merenneidoksi, jotta tämä voisi lähteä etsimään Melodya.